
BUDSKAB  FRA  DET  FØRSTE  PRÆSIDENTSKAB 


MORMONS  BOG 


MHP 


Præsident  Gordon  B.  Hinckley 

Førsterådgiver  i  Det  Første  Præsidentskab 

Til  vore  møder  synger  vi 
ofte  en  af  mine  yndlings- 
salmer. Teksten  er  skrevet 
af  Parley  P.  Pratt  for  mere  end 
100  år  siden: 

Fra  himlens  høje  hvælv 
en  hellig  engel  fo'r 
med  budskab  fra  Guds  selv 
til  faldne  slægt  på  jord 
at  i  Cumorahs  høj  så  prud 
optegnelser  var  skjult  i  Gud, 
at  i  Cumorahs  høj  så  prud 
optegnelser  var  skjult  i  Gud. 


Disse  ord  er  ældste  Pratts  fremstilling  af  en 
bemærkelsesværdig  bogs  mirakuløse  fremkomst. 
Måden,  han  kom  i  kontakt  med  denne  bog  på, 
er  en  interessant  historie. 


I  august  1830  rejste  han  som  lægprædikant 
fra  Ohio  til  det  østlige  New  York.  I  Newark 
mødte  han  en  baptistpræst,  ved  navn 
Hamlin.  Denne  fortalte  ham  „om  en  bog,  en 
mærkelig  bog,  en  meget  mærkelig  bog  .  .  .  Han 
sagde,  at  denne  bog  gav  sig  ud  for  oprindeligt 
at  være  skrevet  enten  på  guld  eller  messingplad- 
er af  en  gren  af  Israels  stammer,  og  at  den  skul- 
le være  fundet,  og  oversat  af  en  ung  mand  i 
nærheden  af  Palmyra  i  staten  New  York,  ved 
hjælp  af  åbenbaringer  eller  englebetjening.  leg 
spurgte  ham,  hvor  man  kunne  få  fat  i  bogen. 
Han  lovede,  at  jeg  skulle  få  lov  at  se  den  næs- 
te dag,  hjemme  hos  ham  .  .  .  Næste  dag  gik 
jeg  hjem  til  ham,  og  for  første  gang  så  jeg 
Mormons  Bog  -  denne  bøgernes  bog  .  .  .  som 
blev  det  vigtigste  middel  i  Guds  hænder, 
til  at  lede  hele  min  fremtidige  kurs  i  livet. 


Jeg 
læste 


åbnede  den  med  iver  og  læste  titelbladet.  Derpå 
jeg  vidnesbyrdet  af  adskillige  vidner  i  forbindel- 
se med  måden,  hvorpå  den  var  blevet 
fundet  og  oversat .  .  .  leg  læste  hele  da- 
gen. Det  var  en  byrde  for  mig  at  spise, 
leg  havde  ingen  lyst  til  mad.  Det  var 
besværligt  for  mig  at  sove,  da  natten 
kom,  for  jeg  ville  hellere  læse  end  sove. 
Mens  jeg  læste,  hvilede  Herrens  ånd 
over  mig,  og  jeg  vidste  og  forstod,  at 
bogen  var  sand,  på  en  lige  så 
enkel  og  umiskendelig  vis, 
som  en  mand  forstår  og 
ved  at  han  eksisterer" 
(Autobiography,  s.  36-37. 
Parley  P.  Pratt,  3.  ud- 
gave, Deseret  Book  Co., 
Salt  Lake  City,  1938). 
Dengang  var  Parley 
Pratt  23  år.  Læsnin- 
gen af  Mormons 
Bog  påvirkede  ham  så 
dybt,  at  han  snart  blev 
døbt  og  medlem  af  Kir- 
ken, og  han  blev  én 

af  dens  mest  effektive  og  magtfulde  forkæmpere. 
I  løbet  af  sin  tjenestegerning  rejste  han  fra  kyst  til 
kyst  i  det  nuværende  USA,  ind  i  Canada  og  til  Eng- 
land. Han  påbegyndte  arbejdet  på  øerne  i  Stillehavet 
og  var  den  første  mormonældste,  som  satte  foden  på 
sydamerikansk  jord.  Da  han  i  1857  var  missionær  i 
Arkansas,  blev  han  dræbt  af  en  voldsmand.  Han  blev 
begravet  ude  på  landet  i  nærheden  af  byen  Alma,  og 
på  dette  stille  sted  står  hans  gravsten  -  en  afpudset 
granitblok.  Teksten,  til  en  af  hans  store  profetiske  sal- 
mer, er  indgraveret  i  stenen,  og  i  den  har  han  fremsat 
sit  syn  på  det  værk  han  var  engageret  i: 

Morgenrødens  stråler  bryder 
gennem  mørkets  dunkle  sky; 
Zions  banner  mange  fryder; 
alt  oprettes  nu  påny  .  .  . 


Herrens  menighed  nu  priser 
sin  Forløser,  Jesu  Krist; 
snarlig  Israels  Frelser  viser, 
at  hans  ord  opfyldes  vist. 
(Sange,  nr  67). 

Parley  Pratts  oplevelse  med  Mormons  Bog  var  ikke 
enestående.  Da  den  første  udgave  af  bogen  udkom, 
gik  det  første  eksemplar  fra  hånd  til  hånd  og  blev  læst, 
og  åndeligt  stærke  mænd  og  kvinder  i  hundredevis 
blev  så  dybt  grebet,  at  de  i  årene  derefter  opgav  alt 
hvad  de  ejede,  for  at  følge  budskabet.  Og  det  var  ikke 
få  der  ofrede  deres  liv  for  det  vidnesbyrd,  de  bar  i 
deres  hjerte,  om  sandheden  af  denne  bemærkelses- 
værdige bog. 

SÅ  TIDLØS  SOM  SANDHEDEN 
I  dag,  158  år  efter  at  den  første  udgave  udkom, 
læses  Mormons  Bog  i  større  omfang  end  no- 
gensinde tidligere  i  dens  historie.  Mens  der  blev  trykt 
5000  eksemplarer  af  førsteudgaven,  så  kommer  de  op- 
lag, der  trykkes  i  dag,  op  på  det  anseelige  antal  af  en 
million  eksemplarer,  og  bogen  trykkes  for  tiden  på 
mere  end  70  sprog. 

Dens  tiltrækningskraft  er  lige  så  tidløs  som  sandhe- 
den, lige  så  udbredt  som  menneskeheden.  Det  er  den 
eneste  bog  som  indeholder  et  løfte  om  at  læseren  ved 
guddommelig  kraft,  med  vished  kan  få  at  vide  at  den 
er  sand. 

Dens  oprindelse  er  mirakuløs.  Når  beretningen  om 
dens  oprindelse  fortælles,  til  én  som  ikke  kender  den, 
er  den  næsten  ikke  til  at  tro  på.  Men  bogen  er  her, 
man  kan  holde  den  i  sine  hænder,  man  kan  læse  den. 
Ingen  kan  bestride  dens  eksistens. 

Enhver  anstrengelse  for  at  redegøre  for  dens  oprind- 
else, uden  at  fortælle  Joseph  Smiths  beretning,  har  vist 
sig  at  mangle  virkeligt  indhold.  Det  er  en  optegnelse 
om  det  fordums  Amerika.  Den  er  den  nye  verdens  hel- 
lige skrift,  lige  så  sikkert  som  at  Bibelen  er  den  gamle 
verdens  hellige  skrift.  De  omtaler  hinanden.  De  har 
hver  især  inspirationens  ånd  og  kraft  til  at  overbevise 
og  omvende.  Tilsammen  bliver  de  til  to  vidner,  som 

Parley  Pratt 

går  hånd  i  hånd  og  vidner  om  at  Jesus  er  Kristus,  den 
levende  Guds  opstandne  og  levende  Søn. 

Dens  beretning  er  en  optegnelse  om  nationer,  som 
forlængst  er  forsvundet.  Men  i  sine  beskrivelser  af 
problemerne  i  nutidens  samfund,  er  den  lige  så  aktuel 
som  morgenavisen,  men  med  hensyn  til  hvordan  disse 
problemer  løses  langt  mere  klart  og  inspirerende, . 

Jeg  kender  intet  andet  skrift,  der  med  så  stor  tydelig- 
hed fortæller  om  de  tragiske  konsekvenser  der  rammer 
de  samfund,  som  følger  en  kurs,  der  er  i  modstrid  med 
Guds  befalinger.  På  dens  sider  beskrives  beretningen 
om  2  forskellige  civilisationer,  der  blomstrede  i  den 
vestlige  verden.  De  begyndte  hver  for  sig  som  en  lille 
nation,  hvor  folket  levede  i  frygt  for  Herren.  Men  med 
deres  velstand  fulgte  voksende  onder.  Folk  gav  efter 
for  ambitiøse  og  intrigante  lederes  rænker.  Ledere  som 
undertrykte  dem  med  høje  skatter,  som  beroligede 
dem  med  tomme  løfter,  og  som  tolererede  -  ja  endog 
opmuntrede  til  løsagtigt  og  vellystigt  levned,  som  førte 
dem  ud  i  frygtelige  krige,  der  resulterede  i  millioners 
død  og  i  den  endelige  og  totale  udslettelse  af  to  store 
civilisationer  på  to  forskellige  tidspunkter. 

Beretningen,  om  de  to  store  nationer  i  dette  hellige 
skrift,  gives  som  en  advarsel,  og  den  viser,  at  selv  om 
vi  ikke  kan  undvære  videnskab  og  forskning,  skoler  og 
uddannelse,  hære  og  forsvar,  så  er  vi  nødt  til  at  have 
retfærdighed,  hvis  vi  skal  fortjene  Guds  beskyttelse. 
Intet  andet  helligt  skrift  illustrerer  så  klart  den  kends- 
gerning, at  når  mennesker  og  nationer  lever  i  frygt  for 
Gud  og  er  lydige  mod  hans  befalinger,  får  de  frem- 
gang og  vækst,  men  når  de  lader  hånt  om  ham  og 
hans  ord,  sker  der  et  forfald,  og  hvis  det  ikke  stoppes 
ved  retfærdighed,  vil  det  føre  til  afmagt  og  død.  Mor- 
mons Bog  bekræfter  ordsproget  i  det  Gamle  Testamen- 
te: „Retfærdighed  løfter  et  folk,  som  synd  er  folkenes 
skændsel"  (Ordsprogene  14:34). 

ET  STORSLÅET  OG  GRIBENDE  BUDSKAB 
Samtidig  med  at  Mormons  Bog  med  stor  kraft 
udtaler  sig  om  spørgsmål  vedrørende  vort  mo- 
derne samfund,  så  er  dens  budskab  et  storslående  og 
gribende  vidnesbyrd,  om  at  Jesus  er  Kristus,  den  love- 
de Messias.  Bogen  vidner  om  ham,  der  gik  på  Palæsti- 
nas støvede  veje,  som  helbredte  de  syge,  underviste  i 
frelsens  lærdomme,  døde  på  korset  på  Golgata  og  på 
tredjedagen  kom  frem  fra  graven  og  viste  sig  for  man- 
ge, og  som  før  han  steg  til  himmels  besøgte  folk  i  den 
vestlige  verden  -  som  han  tidligere  havde  omtalt:  „Og 
jeg  har  andre  får,  som  ikke  hører  til  denne  fold;  også 
dem  bør  jeg  lede,  og  de  skal  høre  min  røst;  og  der  skal 


blive  én  hjord,  én  hyrde"  (Johannes  10:16). 

Bibelen  har  i  århundreder  stået  alene  om  at  vidne 
om  Jesus  fra  Nazaret  og  hans  guddommelighed.  Nu 
har  vi  desuden  endnu  et  mægtigt  vidne,  som  kan  føre 
menneskeheden  til  Herren. 

Jeg  mindes  en  mand,  som  fortalte  om  hvordan  han 
kom  ind  i  kirken.  Han  sagde: 

„Jeg  havde  inviteret  en  smuk,  ung  pige  ud.  Da  jeg 
kom  for  at  hente  hende,  bemærkede  jeg  at  der  lå  en 
Mormons  Bog  på  hendes  bord.  Jeg  havde  aldrig  hørt 
om  den  bog  før.  Jeg  blev  interesseret.  Jeg  fik  en  Mor- 
mons Bog  og  læste  den  fra  ende  til  anden. 

Mine  tanker  om  Gud  og  Jesus  Kristus  var  som  de  fle- 
ste andres.  Jeg  havde  aldrig  tænkt  alvorligt  over  den 
sag.  Men  da  jeg  læste  Mormons  Bog,  blev  mine  tanker 
lyse  og  klare  og  jeg  forstod  de  evige  sandheder.  Jeg  fik 
et  vidnesbyrd  i  mit  hjerte  om,  at  Gud  er  vor  evige 
Fader  og  at  Jesus  er  vor  Frelser." 

Den  oplevelse,  som  denne  mand  havde,  da  Mor- 
mons Bog  øvede  indflydelse  på  ham,  ligner  oplevelser, 
som  millioner  af  mennesker  har  haft  i  løbet  af  de  sidste 
158  år. 

Den  samme  bog,  der  omvendte  Brigham  Young, 
Willard  Richards,  Orson  og  Parley  Pratt  og  mange  an- 
dre af  kirkens  første  ledere,  omvender  i  dag  menne- 
sker i  Argentina,  Finland,  Ghana,  Taiwan,  Tonga  og 
hvor  som  helst  folk  læser  bogen  under  bøn  og  i  en 
oprigtig  hensigt.  Det  løfte,  som  Moroni  skrev  i  sin 
ensomhed  efter  sit  folks  udslettelse,  går  i  opfyldelse 
hver  eneste  dag  (se  Moroni  10:4-5). 

EN  OVERBEVISNING  OM  SANDHEDEN 
Hver  eneste  gang  vi  opfordrer  nogen  til  at  læse 
Mormons  Bog,  gør  vi  dem  en  tjeneste.  Hvis  de 
læser  den  under  bøn  og  med  et  oprigtigt  ønske  om  at 
kende  sandheden,  vil  de,  gennem  Helligåndens  kraft, 
få  at  vide  at  bogen  er  sand. 

Udfra  denne  viden  vil  de  få  en  overbevisning  om 
sandheden  i  mange  andre  ting.  For  hvis  bogen  er 
sand,  så  lever  Gud.  Udfra  denne  bogs  sider  strømmer 
vidnesbyrd  efter  vidnesbyrd,  om  den  højtidelige 
kendsgerning,  at  vor  Fader  eksisterer,  at  han  er  en 
person,  at  han  elsker  sine  børn  og  søger  at  gøre  dem 
lykkelige. 

Hvis  Mormons  Bog  er  sand,  så  er  Jesus  Guds  Søn, 
Faderens  enbårne  i  kødet,  født  af  Maria,  „en  jomfru 
.  .  .  som  er  skønnere  og  dejligere  end  alle  andre  jom- 
fruer" (se  1.  Nephi  11:13-21),  for  bogen  vidner  om 
dette,  i  en  beskrivelse  der  ikke  har  sin  lige  i  noget  an- 
det litterært  værk. 


Hvis  Mormons  Bog  er  sand,  så  er  Jesus  virkelig  vores 
Forløser,  verdens  Frelser.  Hovedformålet  med  at  den 
blev  bevaret  og  fremkom  er,  ifølge  bogen  selv,  at 
„overbevise  jøder  og  ikke-jøder  om,  at  Jesus  er  Kri- 
stus, den  evige  Gud,  som  åbenbarer  sig  for  alle  folk" 
(titelbladet  i  Mormons  Bog). 

Hvis  Mormons  Bog  er  sand,  så  var  Joseph  Smith  en 
Guds  profet,  for  han  var  det  redskab,  som  Gud  brugte 
til  at  bringe  vidnesbyrdet,  om  vor  Herres  guddomme- 
lighed, frem  i  lyset. 

Hvis  Mormons  Bog  er  sand,  så  er  Ezra  Taft  Benson 
også  en  profet,  for  han  har  alle  de  nøgler,  gaver,  mag- 
ter og  myndigheder,  som  profeten  Joseph  havde,  da 
han  frembragte  dette  sidste  dages  værk. 

Hvis  Mormons  Bog  er  sand,  så  er  Kirken  også  sand, 
for  den  har  den  samme  myndighed,  som  bragte  denne 
hellige  optegnelse  frem  i  dagens  lys,  og  den  virker 
blandt  os  i  vore  dage.  Det  er  en  genoprettelse  af  den 
kirke,  som  Frelseren  oprettede  i  Palæstina.  Det  er  en 
genoprettelse  af  den  kirke,  som  Frelseren  oprettede  da 
han  besøgte  dette  land,  som  nævnt  i  den  hellige  opteg- 
nelse. 


OPFYLDELSEN  AF  EN  PROFETI 
Hvis  Mormons  Bog  er  sand,  så  er  Bibelen 
også  sand.  Bibelen  er  den  gamle  verdens 
testamente  eller  vidne.  Mormons  Bog  er  den  nye  ver- 
dens testamente  eller  vidne.  Bibelen  er  Judas  optegnel- 
se og  Mormons  Bog  er  Josefs  optegnelse.  Og  de  kan 
nu  samles  i  én  hånd,  hvilket  er  en  opfyldelse  af  Eze- 
kiels  profeti  (se  Ezekiel  37:19).  De  fortæller  samstem- 
mende at  verdens  Forløser  er  verdens  Konge  og  at 
hans  rige  eksisterer. 

Det  er  en  røst,  som  er  gået  mænd  og  kvinder  til 
hjertet  i  mange  lande.  Folk,  som  har  læst  bogen  med 
en  bøn  i  hjertet,  det  være  sig  rige  som  fattige,  ulærde 
som  højlærde,  er  vokset  ved  dens  kraft. 

Lad  mig  fortælle  jer  om  et  brev,  som  jeg  modtog  for 
nogle  år  siden.  Det  var  fra  en  mand  som  skrev:  „Jeg 
sidder  i  et  statsfængsel.  Jeg  stødte  for  nylig  på  Mor- 
mons Bog  i  fængslets  bibliotek.  Jeg  har  læst  den,  og  da 
jeg  læste  om  Mormons  sorg  over  sit  faldne  folk  -  ,0, 
I  fagre!  Hvor  kunne  I  vige  fra  Herrens  veje!  O,  I  fagre 
hvor  kunne  I  forkaste  den  Jesus,  som  stod  med  åbne 
arme  for  at  modtage  jer!  Se  dersom  I  ikke  havde  gjort 
dette,  ville  I  ikke  være  faldet'  (Mormon  6:17-18)  -  var 
det  som  om  Mormon  talte  til  mig.  Kan  jeg  få  et  eks- 
emplar af  denne  bog?" 

Vi  sendte  ham  en  Mormons  Bog.  Nogen  tid  senere 
kom  han  ind  på  mit  kontor  som  et  helt  nyt  menneske. 


Han  var  blevet  grebet  af  ånden  i  Mormons  Bog  og  i 
dag  har  denne  mand  succes,  han  er  restitueret,  tjener 
ærligt  til  livets  ophold  og  kan  forsørge  både  sig  selv  og 
sin  familie. 

Det  er  en  sådan  magt  denne  storslåede  bog  over  i 
folks  tilværelse,  når  de  læser  den  under  bøn. 

Kære  søskende,  jeg  kan  uden  forbehold  love  jer,  at 
hvis  I  hver  især  vil  følge  denne  enkle  anvisning,  uan- 
set hvor  mange  gange  I  allerede  har  læst  Mormons 
Bog,  så  vil  I  have  Herrens  ånd  i  jeres  hjem  i  større  må- 
lestok. Jeres  beslutning  om  at  være  lydige  mod  hans 
bud  vil  forstærkes,  og  I  vil  få  et  større  vidnesbyrd  om 
at  Guds  Søn  er  en  levende  virkelighed.  □ 


IDEER  TIL  HJEMMELÆRERE 

Nogle  punkter  som  kunne  fremhæves:  Hvis  I  synes,  kan 
I  fremlægge  disse  punkter  under  samtalen  ved  jeres 
hjemmelærerbesøg: 

1.  Parley  P.  Pratts  oplevelse  er  et  eksempel  på  ople- 
velser, som  mange  mennesker  har  haft,  når  deres  til- 
værelse er  blevet  totalt  påvirket  af  Mormons  Bog  og  de 
har  ofret  sig  for  at  vidne  om  dens  sandhed. 

2.  Mormons  Bogs  oprindelse  er  mirakuløs,  og  det  er 
den  eneste  bog,  som  lover  at  læseren  ved  guddomme- 
lig kraft  kan  få  at  vide  at  den  er  sand. 

3.  Kundskab  om  at  bogen  er  sand,  giver  overbevis- 
ning om  mange  andre  ting  -  som  for  eksempel  om  Jo- 
seph Smiths  profetiske  kaldelse  og  Kirkens  guddom- 
melighed. 

4.  Mormons  Bog  vidner  på  samme  måde  som  Bibe- 
len, om  at  Jesus  er  Kristus,  Guds  opstandne  Søn. 

5.  Mormons  Bog  beskriver  vore  dages  problemer, 
som  var  den  en  aktuel  morgenavis.  Den  giver  klare  og 
inspirerede  løsninger  til  vore  problemer. 

6.  Uanset  hvor  mange  gange  vi  tidligere  har  læst 
Mormons  Bog,  så  vil  en  fornyet  bønsom  læsning  af 
bogen  tilføre  vort  hjerte  og  vort  hjem  Herrens  ånd  i 
større  målestok. 

Diskussionshjælp 

1.  Fortæl  om  jeres  følelser  for  Mormons  Bog.  Bed  fa- 
miliens medlemmer  om  også  at  fortælle  hvad  de  føler 
for  den,  og  giv  dem  en  opmuntring  til  at  læse  den  i  år. 

2.  Ville  denne  samtale  blive  bedre,  dersom  I  talte 
med  familiens  overhoved  før  besøget?  Har  I  et  bud- 
skab fra  kvorumslederen  eller  biskoppen? 

Jeg  har  altid  søgt  efter  Gud  så  længe  jeg  kan  huske. 
Jeg  har  ikke  kun  troet  at  der  var  en  gud  -  jeg  vidste 
det.  Jeg  vidste  at  han  måtte  være  en  person  og  ikke 
bare  en  tåget,  udefinerbar  ånd.  Men  jeg  havde 
svært  ved  at  forestille  mig,  hvordan  han  så  ud.  Jeg 
forestillede  mig  en  statelig,  ældre  herre,  med  hvidt 
krøllet  hår  og  skæg,  med  et  venligt  ansigt  og  strålende 
blå  øjne.  Han  boede  mellem  stjernerne,  og  som  barn 
troede  jeg,  at  de  var  lysene  i  hans  stue. 

Udfra  nogle  religiøse  kort,  som  jeg  havde  fået  i  den 
lokale  kirke,  forstod  jeg  nogenlunde  hvordan  hans 
Søn,  Jesus  Kristus,  så  ud.  Frelseren  var  skildret  som 
en  smuk  mand  med  bølget,  brunt  hår,  han  havde  sto- 
re, strålende  øjne.  Han  stod  og  pegede  med  en  slank 


Jeg  syntes  ikke  at  jeg  kunne 
komme  frem  for  Herren,  plettet 
af  synd.  Jeg  forsøgte  at  ændre 
adfærd.  Kort  tid  efter  stødte 
jeg  på  Mormons  Bog. 


hånd  på  et  grimt  sår  i  sin  side,  som  en  fej  romersk  sol- 
dat havde  tilføjet  ham.  Man  kunne  se  hans  glødende, 
røde,  kærlige  hjerte  gennem  hans  hvide  kappe. 

Men  hvordan  fik  jeg  kontakt  med  Gud  og  Frelseren? 
Jeg  var  godt  klar  over,  at  min  levevis  ikke  udgjorde  de 
bedste  betingelser  for  at  komme  dem  nærmere.  Jeg 
gjorde  næsten  alt  det,  som  Herren  specielt  havde 
forbudt. 

Årene  gik  og  jeg  blev  gift  med  en  dejlig  kvinde,  og  vi 
fik  ansvarsbevidste  og  kærlige  børn.  Vi  var  rigt  velsig- 
net med  livets  goder,  og  vi  var  sunde  og  raske.  Men 
jeg  gik  mere  og  mere  i  rette  med  mig  selv,  på  grund  af 
det  syndige  liv  jeg  førte,  og  fordi  jeg  viste  Herren  så 
lidt  taknemmelighed. 

En  aften  kunne  jeg  ikke  holde  mine  samvittigheds- 
kvaler ud  længere.  Jeg  fandt  et  ensomt  sted,  hvor  jeg 
kunne  udøse  mit  hjerte  for  Herren.  Jeg  bønfaldt  om  til- 
givelse og  om  vejledning  til  at  få  at  vide,  hvilken  vej 
jeg  skulle  følge.  Mit  problem  var,  at  jeg  vidste  hvilken 
vej  jeg  skulle  følge,  men  jeg  havde  ikke  styrke  til  at  gå 
hele  vejen. 

Jeg  havde  nu  og  da  forsøgt  at  gå  ad  dén  vej.  Jeg  hav- 
de for  eksempel  læst  i  Bibelen,  jeg  bad  på  min  egen  fa- 
con, jeg  undersøgte  forskellige  religioner  og  jeg  havde 
ofte  lyttet  til  en  gruppe  evangelietjenere,  som  forkynd- 
te evangeliet  på  gadehjørnet. 

Gruppelederen  var  meget  oprigtig,  han  rådede  mig 
til  at  komme  til  Jesus  og  tro  på  ham.  „Du  behøver  ikke 
at  gøre  andet,"  sagde  han.  „Du  vil  blive  frelst  og  ren- 
set fra  alle  dine  synder  ved  hans  blod." 

Det  forekom  mig  for  let.  Jeg  syntes  ikke  at  jeg  kunne 


komme  frem  for  Herren,  plettet  af  synd.  Jeg  måtte 
først  være  fuldstændig  ren  og  dernæst  holde  op  med 
at  synde.  Og  det  var  det  svære  ved  det,  for  jeg  vidste 
ikke  hvordan  jeg  skulle  gøre  det. 

Efter  den  nævnte  bøn,  forsøgte  jeg  ihærdigt  på  at 
blive  „ven"  med  Gud.  Da  jeg  havde  læst  om  tiende  i 
Malakias  3:8-10,  begyndte  jeg  for  eksempel  at  betale 
tiende  af  min  indtægt  til  en  hjælpeorganisation,  som 
ikke  tog  sig  nogen  fortjeneste. 

Jeg  forsøgte  at  ændre  adfærd.  Jeg  prøvede  at  være 
ærlig  og  at  lade  være  med  at  lyve.  Jeg  forsøgte  at  holde 
op  med  at  bande  og  begyndte  at  tale  et  pænt  sprog. 
Og  nogle  usædvanlige  hændelser  fik  mig  til  at  leve 
sundere.  Når  jeg  tog  mig  en  genstand,  begyndte  alko- 
holen pludselig  at  smage  som  snavset  vand.  Når  jeg 
drak  kaffe,  følte  jeg  mig  dårlig.  Jeg  fik  vrøvl  med  ma- 
ven af  te.  Min  trang  til  at  ryge  pibe  forsvandt,  da  jeg 
havde  en  levende  drøm  om,  hvordan  den  snavsede 
pibesauce  løb  ned  gennem  min  hals  og  mit  spiserør. 

Efter  disse  hændelser  stødte  jeg  tilfældigt  på  en  Mor- 
mons Bog  i  et  privat  bibliotek.  Jeg  blev  nysgerrig  og 
begyndte  at  læse  i  den,  og  jeg  syntes  at  den  var  meget 
spændende.  Desværre  var  jeg  ikke  medlem  af  biblio- 
teket, og  kunne  derfor  ikke  låne  bogen  med  hjem. 

Men  det  blev  ikke  min  eneste  kontakt  med  denne 
bog.  To  uger  efter  mødte  jeg  to  unge  mennesker,  der 
talte  med  amerikansk  accent.  Den  ene  spurgte  mig  om 
jeg  troede  på  Jesus  Kristus.  Jeg  sagde  nej,  jeg  tror  ikke 
på  at  han  lever,  jeg  ved  det.  Han  tog  en  bog  op  af  sin 
mappe  og  spurgte  om  jeg  kunne  tænke  mig  at  læse 
den.  Bogen  var  til  min  store  overraskelse  Mormons 
Bog! 


Jeg  tog  bogen  med  mig  hjem,  hvor  jeg  blev  tvunget 
til  at  gå  i  seng  med  en  pludselig  opstået  influenza.  Jeg 
benyttede  tiden  til  at  læse  Mormons  Bog.  Da  jeg  kom 
til  2  Nephi,  kapitel  31  og  32,  fandt  jeg  netop  det,  jeg 
havde  søgt  efter  så  længe.  Der  lærte  jeg  at  omvendelse 
og  dåb  er  porten  til  den  lige  og  snævre  vej,  jeg  lærte 
om  at  holde  budene  og  om,  at  vi  kan  få  Helligånden 
som  ledsager  til  at  hjælpe  os.  Da  jeg  læste  disse  kapit- 
ler, vidste  jeg  at  Mormons  Bog  var  sand.  Jeg  vidste,  at 
om  det  så  var  det  sidste  jeg  gjorde  i  mit  liv,  så  måtte  jeg 
døbes.  Men,  tænkte  jeg,  hvis  nu  jeg  dør  af  influenza, 
før  jeg  når  at  blive  døbt?  Hvis  jeg  nu  skal  dø,  bestemte 
jeg,  så  må  jeg  hellere  bede  de  unge  mænd  døbe  mig  i 
mit  badekar  derhjemme. 

Jeg  ledte  ivrigt  efter  missionærernes  adresse,  men 
uden  af  finde  den.  Jeg  vidste  kun,  at  kirken  havde  en 
lille  bygning  et  eller  andet  sted  i  nabolaget. 

Jeg  fik  det  hurtigt  bedre  og  en  smuk  forårsmorgen 
forbavsede  jeg  to  ældster  ved  at  gå  hen  til  dem  med  en 
Mormons  Bog  i  hånden  og  bede  dem  om  at  døbe  mig 
så  hurtigt  som  muligt.  Under  dåbsinterviewet  opdage- 
de de,  at  jeg  allerede  imødekom  alle  betingelserne  som 
at  tro,  omvende  sig,  betale  tiende  og  holde  visdoms- 
ordet. 

Den  18.  maj  1977  blev  jeg  døbt  og  medlem  af  Kristi 
sande  kirke.  I  august  samme  år  blev  min  kone  også 
døbt,  selv  om  hun  i  begyndelsen  havde  sine  tvivl. 

Min  omvendelse  og  dåb  var  ikke  en  tilfældighed.  Jeg 
ved  helt  sikkert  at  Herren  førte  mig  til  sin  kirke.  Og  jeg 
ved  at  Mormons  Bog  var  slutstenen  i  min  omvendelse. 
Da  jeg  læste  den,  blev  jeg  ført  til  den  lige  og  snævre 
sti,  som  jeg  med  glæde  vandrer.  □ 


Da  jeg  kom  til  2  Nephi,  kapitel  31  og  32, 
fandt  jeg  netop  det,  jeg  havde  søgt  efter  så  længe. 

Da  jeg  læste  disse  kapitler,  vidste  jeg  at 

Mormons  Bog  var  sand.  Jeg  vidste,  at  om  det  så 

var  det  sidste  jeg  gjorde  i  mit  liv,  så 

måtte  jeg  døbes. 


SPØRGSMÅL  OG  SVAR 

Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  holdning. 


„Vi  lærer,  at  åndeverdenen  vil  være  et  hvilested 
for  de  retfærdige.  Men  hvad  med  de  følelses- 
mæssige sår,  der  for  eksempel  kan  komme  af  at 
være  mishandlet  som  barn  -  sår,  som  nogle 
mennesker  må  bære  rundt  på  hele  deres  liv? 
Skal  de  stadigvæk  kæmpe  med  dem  efter  døden?'' 


Professor  i  psykologi  ved  Brigham  Young 
universitetet,  Allen  E.  Bergin,  er  rådgiver  i 
stavs-præsidentskabet  for  BYUs  11.  stav. 


Her  på  jorden  er  der  mange  uskyldige  menne- 
sker, som  har  følelsesmæssige  eller  mentale 
problemer,  som  følge  af  en  andens  dårlige  op- 
førsel. Mentale  eller  følelsesmæssige  problemer,  der 
skyldes  fysisk,  følelsesmæssig  eller  seksuel  mishandling 
i  barndommen,  kan  udmærket  sætte  sig  spor  helt  op  i 
den  voksne  alder,  specielt  hvis  det  er  én  af  forældrene, 
der  har  mishandlet  barnet. 

Der  kan  også  være  andre  grunde  til  mentale  eller  følel- 
sesmæssige sår.  Videnskaben  har  opdaget,  at  mange 
psykologiske  problemer  skyldes  biokemiske,  skavanker 
i  kroppen.  Spædbørns  medfødte  afhængighed  af  narko- 
tika og  alkohol  på  grund  af  moderens  afhængighed,  er 
for  eksempel  et  levende  bevis  på  dette.  Alvorlige  handi- 
caps og  kronisk  skizofreni  (personlighedsspaltning)  kan 
også  være  årsag  til  biokemiske  forstyrrelser,  der  kan  få 
vidtrækkende  indvirkning  på  sind  og  legeme,  og  det  er 
noget,  som  stort  set  ligger  uden  for  menneskelig  kontrol. 
Vi  lever  i  en  falden  verden,  hvor  miljø  og  biologi  eller 
begge  dele  kan  påvirke  helbredet  og  normal  adfærd. 
Ældste  James  E.  Talmage  har  om  dette  sagt:  „Til  en  vis 
grad  arver  børnene  ved  fødslen  forældrenes  gode  og 
dårlige  egenskaber;  arvelighedens  følger  viser  sig.  Gode 
og  onde  tilbøjeligheder,  velsignelser  og  forbandelser 


overføres  fra  slægt  til  slægt .  .  .  Adams  børns  er  naturlige 
arvinger  til  dette  dødelige  livs  besværligheder;  men  gen- 
nem Kristi  forsoning  er  de  alle  forløst  fra  den  faldne  til- 
stands forbandelser"  {Trosartiklerne,  s.  82). 

Således  må  vi  formode  at  de,  der  har  følelsesmæssige 
sår,  som  de  selv  er  uden  skyld  i,  vil  blive  befriet  for  dem 
ved  døden,  på  grund  af  forsoningen.  Det  er  nødvendigt 
at  blive  befriet  for  den  slags  unormaliteter  -  hvad  enten 
de  skyldes  biologiske  eller  miljømæssige  forstyrrelser  - 
for  at  kunne  fortjene  at  indkomme  i  paradiset  og  nyde 
den  fred  og  hvile,  som  hersker  dér  (se  Mosiah  3:11;  Alma 
40:11-14). 

Herren  er  selvfølgelig  retfærdig.  Han  vil  tage  hensyn 
til  den  kendsgerning  at  nogle  af  hans  børn  er  blevet  gjort 
fortræd  på  grund  af  andres  dårlige  opførsel,  og  han  vil 
ikke  lade  andres  synder  skade  sine  børn,  udover  det  som 
hører  til  deres  jordiske  prøvestand. 

Det  betyder  naturligvis  ikke  at  de,  som  har  evner  til  at 
ændre  sig,  bliver  retfærdiggjorte,  hvis  de  intet  gør  for  at 
løse  til  de  problemer  som  overgår  dem,  idet  de  mener,  at 
de  ikke  skal  stå  til  ansvar  for  deres  handlinger.  Vi  ved  at 
Herren  ikke  kan  „se  på  synd  med  mindste  eftergiven- 
hed" (Alma  45:16). 

Hvis  et  menneskes  homosexuelle  tilbøjeligheder  skyl- 
des en  blanding  af  biologi  og  miljø,  så  forlanges  det,  iføl- 
ge evangeliet,  at  han  eller  hun  udvikler  selvdisciplin  og 
gør  sig  store  anstrengelser  for  at  ændre  sig.  Det  faktum 
at  tidligere  homosexuelle  allerede  har  gjort  det  og  opnået 
vellykkede  ægteskaber  og  et  godt  familieliv,  viser  at  folk 
kan  overvinde  den  slags  problemer  og  komme  til  at  leve 
i  overensstemmelse  med  evangeliets  principper  -  selv 
om  det  kan  være  nok  så  vanskeligt  for  dem  at  gøre  det. 

De  samme  principper  gælder  en  lang  række  andre 
problemer,  blandt  andet  sex,  narkotika  og  alkoholmis- 
brug, spiseproblemer  og  aggressioner.  Selv  om  man  ik- 
ke må  forvente  nogen  permanent  ændring  fra  den  ene 
dag  til  den  anden,  så  kan  mange  mennesker,  som  har  fø- 
lelsesmæssige eller  mentale  problemer,  gøre  betydelige 
fremskridt  ved  en  kombination  af  åndelig  vejledning, 
professionel  rådgivning  og  ved  egen  indsats.  Kun  et 
menneske,  med  svære  handicaps  eller  som  er  meget 
sindsforvirret,  vil  ikke  være  i  stand  til  at  gøre  fremskridt. 

Det  er  også  vigtigt,  at  vi  passer  på  ikke  at  forveksle  al- 
vorlige, kliniske  tilfælde  med  almindelig  menneskelig 

svaghed.  Hvis  vi  ingen  svagheder  havde,  så  ville  dette 
liv  ikke  være  nogen  prøve  for  os,  og  Guds  frelsesplan  vil- 
le ikke  være  noget  værd.  Herren  har  sagt:  „Jeg  giver 
menneskene  svaghed,  for  at  de  kan  være  ydmyge  ...  thi 
dersom  de  ydmyger  sig  for  mig  og  har  tro  på  mig,  vil  jeg 
gøre  det  svage  stærkt  for  dem"  (Ether  12:27). 

Når  vore  ånder  udsættes  for  tålmodighedsprøver  -  bå- 
de gennem  ydre  og  indre  lidelse  -  bliver  vi  åndeligt  stær- 
ke. Herren  vil  ikke  forårsage  at  et  barn  misbruges,  men 
Herren  tillader  at  børn  lider,  når  handlefriheden  mis- 
bruges, for  at  bevare  sine  børns  handlefrihed  og  ansvar- 
lighed -  uanset  om  det  der  sker  skyldes  deres  egne  eller 
andres  handlinger. 

Vi  kan  stadig  selv  gøre  en  hel  del,  for  at  overvinde  virk- 
ningerne af  de  sår  vi  får  i  dette  liv.  Hvis  vi  kommer  til  Kri- 
stus og  for  eksempel  prøver  at  tilgive  dem,  som  har  såret 
os,  så  kan  vi,  i  det  mindste  til  en  vis  grad,  blive  helbredt. 
Herren  forventer  naturligvis  at  vi  lærer  at  tilgive  dem, 
der  har  såret  os.  Når  vi  slipper  af  med  hadets  byrde,  kan 
vi  opnå  styrke  til  at  leve  et  værdigt  liv,  så  vi  på  „  den  yder- 
ste dag  .  .  .  genindsættes  i  det  gode"  (Alma  41:3).  □ 


Når  nu  Jesu  Kristi  Kirke  af  Sidste  Dages  Hellige 
er  den  eneste  sande  kirke,  hvad  vil  der  så  ske 
alle  de  gode  mennesker,  som  har  en  anden  tro? 


V  ec 


George  Lyman,  biskop 
for  21.  ward  ved 
Salt  Lake  University. 


or  himmelske  Fader  har  tilvejebragt  en  forun- 
derlig frelsesplan,  som  er  til  stor  gavn  for  alle 
gode  mennesker.  Desuden  vil  enhver  få  mulig- 


12 


hed  for  at  lære  evangeliet  at  kende  i  dets  fylde  -  enten  i 
dette  liv,  i  åndeverdenen  eller  i  tusindårsriget  -  og  vil 
kunne  modtage  og  få  gavn  af  frelsens  ordinanser. 

Hvis  vi  skal  forstå,  hvad  der  er  sket,  og  hvad  der  vil  ske 
gode  mennesker,  så  må  vi  forstå  frelsesplanen:  Den  før- 
jordiske tilværelse,  jordelivet,  åndeverdenen,  tusind- 
årsriget og  endelig  Himmeriget. 

Den  førjordiske  eksistens.  Vi  må  forstå  at  alle  mennesker, 
der  kommer  til  denne  jord,  på  en  måde  er  gode.  I  det  før- 
jordiske liv,  valgte  de  at  følge  Guds  plan,  og  under  kri- 
gen i  Himlen,  hvor  en  tredjedel  af  Himlens  hærskarer 
blev  kastet  ud,  tog  de  Guds  parti  (se  Johannes  Åbenba- 
ring 12:1-10;  L&P  29:36-37;  Moses  4:1-4;  Abraham 
3:22-28). 

De,  som  ikke  blev  kastet  ud,  blev  lovet  legemer  og  en 
chance  for  at  komme  her  til  jorden,  hvor  de  frit  kunne 
vælge  mellem  godt  og  ondt.  De  fik  løfte  om  en  forløser, 
som  ville  overvinde  døden  og  bringe  dem  evangeliet, 
hvor  igennem  de  kunne  få  guddommelige  instruktio- 
ner, befalinger  og  ordinanser,  som  var  beregnet  på  at 
hjælpe  dem  tilbage  til  Faderens  nærhed.  Til  planen  hørte 
at  de  ville  blive  født  uskyldige  og  syndfri  (se  L&P  93:38; 
20:71;  68:27)  og  at  de  ville  få  Kristi  lys  til  at  vejlede  dem 
til  sandhed  og  det  større  evangeliske  lys  (se  Johannes 
1:9;  Moroni  7:16-18;  L&P  84:45-46). 

Jordelivet.  Det  er  væsentligt  at  vide,  at  vor  himmelske 
Fader  velsignede  os  hver  især  rigt,  da  vi  blev  født.  Vi  fik 
et  legeme  og  fik  handlefrihed  til  at  vælge  mellem  godt  og 
ondt,  vi  fik  Kristi  lys  til  at  vejlede  os  og  8  år  i  uskyldighed, 
før  vi  skal  stå  til  regnskab  for  vore  synder. 

Jordelivet  er  i  sig  selv  en  utrolig  gave.  Selv  om  vi  er  un- 
derlagt smerter,  sorger  og  død,  så  har  vi  her  på  jorden 
mulighed  for  at  udvikle  os  åndeligt  på  nogle  måder,  som 
vi  ikke  kunne  mens  vi  var  hos  vor  Fader.  Og  skønt  vi  ev- 
ner at  synde,  kan  vi  gennem  Kristi  forsoning  overvinde 
synden  og  bevise,  at  vi  er  værdige  til  at  leve  på  samme 
måde  som  vor  himmelske  Fader  lever. 

Derved  får  vi  mulighed  for  at  forme  vores  egen  skæb- 
ne, men  også  til  at  skabe  et  problem  for  os  selv.  Intet 
urent  kan  indkomme  i  Guds  rige  (se  Efeserne  5:5;  Alma 
7:21),  og  eftersom  vi  alle  synder,  så  er  vi  afskåret  fra  vor 
himmelske  Fader.  Men  vor  Fader  i  Himlen  har  tilveje- 
bragt en  udvej,  så  vi  kan  vende  tilbage  til  ham.  Johannes 
skrev:  „Thi  således  elskede  Gud  verden,  at  han  gav  sin 


Søn  den  enbårne,  for  at  enhver,  som  tror  på  ham,  ikke 
skal  fortabes,  men  have  evigt  liv"  (Johannes  3:16). 

Ved  Kristi  forsoning  blev  det  muligt  for  os  at  omvende 
os  og  få  tilgivelse  for  vore  synder,  dersom  vi  udøver  tro 
på  ham.  Når  vi  lader  os  døbe  indgår  vi  pagt  med  ham, 
om  at  vi  vil  holde  Guds  bud.  Denne  pagt  vil,  sammen 
med  vor  omvendelse  og  trofasthed,  berettige  os  til  Hel- 
ligåndens gave,  hvorved  vi  kan  udvikle  os  åndeligt  og 
blive  mere  som  Kristus.  Efterhånden  som  vi  udvikler  os 
i  evangeliet,  vil  vi  blive  tilbudt  det  evige  ægteskabs  ordi- 
nanse,  hvorved  vi  kan  få  evigt  liv  sammen  med  vore  kæ- 
re i  Guds  nærhed. 

Alle  disse  ordinanser  administeres  af  en  kærlig  him- 
melsk Fader,  gennem  hans  bemyndigede  tjenere  på 
jorden.  Igennem  dem  -  der  har  præstedømmet  i  Jesu 
Kristi  Kirke  af  Sidste  Dages  Hellige  -  åbenbares  gudfryg- 
tighedens kraft  (se  L&P  84:20-22).  Gennem  dem,  leder 
Jesus  Kristus  sit  værk  til  menneskehedens  frelse.  Gen- 
nem dem,  vil  hver  eneste  én  af  Guds  sønner  og  døtre  få 
mulighed  for  at  acceptere  eller  afvise  disse  store  gaver. 

Nogle  undrer  sig  måske  over,  hvordan  dette  er  muligt, 
eftersom  så  mange  gode  mennesker  har  levet  uden  at  ha- 
ve hørt  om  Kristus.  Og  hvad  med  børn  der  dør  som  små? 
Hvad  sker  der  med  dem? 

Åndeverdenen.  Den  gode  nyhed,  som  blev  gengivet  i 
denne  uddeling  gennem  profeten  Joseph  Smith,  er  den 
frelsesplan,  som  gør  det  muligt  for  ethvert  menneske  at 
blive  undervist  i  evangeliet  -  om  ikke  i  dette  liv,  så  i  ån- 
deverdenen. Jesus  Kristus  har  ikke  alene  organiseret  sin 
kirke  og  udvalgt  missionærer  til  at  undervise  i  evangeliet 
her  på  jorden,  men  han  tilbragte  også  tre  dage  i  ånde- 
verdenen, hvor  de  afdødes  ånder  venter  på  opstandel- 
sen. Dér  organiserede  han  sit  værk,  så  alle  de  døde  kan 
høre  evangeliet  i  dets  fylde  (se  Johannes  5:25;  1  Peter 
3:18-20,  4:6;  Alma  40:11-14). 

Frelseren  har  stillet  frelsens  ordinanser  til  rådighed  for 
alle  mennesker  gennem  tempelarbejde  for  de  døde.  De 
levende  kan  udføre  stedfortrædende  dåb,  såvel  som  an- 
dre ordinanser,  for  de  døde  -  og  således  kan  vi  gøre  dåb 
for  vore  forfædre.  Vi  har  fået  løfte  om,  at  alle  vil  høre 
evangeliet,  og  at  alle  vil  få  en  chance  for  at  få  del  i  de  frel- 
sende ordinanser. 

Vi  ved  således,  at  de  gode  mennesker,  som  levede  her 
på  jorden  før  Kristus,  kan  antage  evangeliet  i  åndever- 


denen, dersom  de  ikke  har  modtaget  det  her  på  jorden. 
På  samme  måde  vil  alle  de  gode  mennesker,  som  har  le- 
vet på  jorden  siden  Frelserens  tid,  høre  evangeliet  for- 
kyndt i  dets  helhed  i  åndeverdenen,  og  få  mulighed  for 
at  modtage  frelsens  ordinanser,  som  udføres  for  dem  af 
stedfortrædere  her  på  jorden. 

Opstandelsen  og  tusindårsriget.  Opstandelsen  vil  for 
mange  mennesker  blive  en  glædens  tid.  Jesus  Kristus 
har  lovet,  at  de  gode  mennesker  på  jorden,  vil  opstå  ved 
tusindårsrigets  begyndelse,  i  de  retfærdiges  opstandel- 
se (se  Johannes  5:29).  De,  som  har  accepteret  Kristus  i 
dåben  -  personligt  eller  ved  stedfortræder  -  og  har  holdt 
hans  bud,  vil  opstå  ved  Frelserens  andet  komme,  for  at 
opleve  hans  genkomst  (se  1  Korinter  15:22-23;  Johannes 
Åbenbaring  20:4-6;  L&P  76:50-70).  Små  børn,  som  er 
døde  uden  at  blive  døbt,  vil  også  opstå  på  dette  tids- 
punkt og  arve  evigt  liv.  De,  som  har  afvist  evangeliet  i 
dette  liv,  men  ellers  har  levet  et  godt  og  hæderligt  liv,  vil 
opstå  kort  efter  tusindårsrigets  begyndelse.  Til  dem  hø- 
rer blandt  andet  de  sidste  dages  hellige,  som  ikke  var  ta- 
pre i  Jesu  vidnesbyrd,  men  som  alligevel  levede  et  rent 
og  hæderligt  liv  (se  Mosiah  15:24-25;  Moroni  8:22;  L&P 
45:54;  76:71-79;  88:97-99).  Satan  vil  være  bundet  i  tu- 
sind år,  og  alle  de  mennesker,  som  lever  i  tusindårsriget, 
vil  få  vejledning  af  Jesus  Kristus  selv  (se  Johannes  Åben- 
baring 20:1-6;  L&P  45:58-59). 

Ved  slutningen  af  tusindårsriget  vil  de  uretfærdige  op- 
stå. I  denne  opstandelse  opstår  alle  de  ugudelige,  som 
aldrig  accepterede  evangeliet  og  forblev  i  deres  synder  - 
de  som  kendte  Guds  bud,  men  ikke  ville  holde  dem  (se 
L&P  76:81-82;  Mosiah  15:26).  Til  sidst  opstår  fortabel- 
sens børn  -  dem  der  havde  fuld  kendskab  til  Herrens 
magt,  men  ikke  ville  have  del  i  den  og  modarbejdede 
sandheden,  syndede  imod  Helligåndens  vidnesbyrd, 
fornægtede  Guds  kraft  og  sluttede  sig  til  Satans.  Det  er 
de  eneste,  der  for  bestandigt  vil  blive  forkastet,  sammen 
med  djævelen  og  hans  engle  (se  L&P  76:31-43). 

På  dette  tidspunkt  vil  Satan  blive  løst,  og  han  vil  samle 
de  ugudelige  sammen  til  krig  mod  de  retfærdige  før 
dommens  dag  (se  Johannes  Åbenbaring  20:7-9;  L&P 
88:110-16).  Det  forventes,  at  de  gode  mennesker  så  vil 
tilslutte  sig  Mikael  i  kampen  mod  Satan,  og  de  vil  sørge 
for  at  Gud  til  sidst  sejrer  over  det  onde.  (I  denne  krig  vil 
der  ikke  være  mening  i  at  sige  „gode  mennesker,  der  har 

en  anden  tro",  for  til  den  tid  vil  alle  mennesker  klart  have 
valgt  enten  at  følge  Kristus  eller  at  være  imod  ham). 

Dommedag  og  Himmerige.  Hvad  sker  der  med  de  gode 
mennesker  på  jorden,  på  den  store  dommens  dag?  Vi 
kan  ikke  forvente  at  alle  medlemmerne  af  Herrens  kirke 
til  den  tid  vil  komme  i  „Himmerige",  mens  alle  de,  der 
ikke  tilhører  kirken,  vil  komme  i  „helvede".  Da  Frelse- 
ren talte  om  livet  efter  den  fysiske  død,  sagde  han,  at  der 
er  mange  boliger  i  vor  Faders  hus,  og  at  der  er  tre  herlig- 
hedsgrader  -  celestial,  terrestrial  og  telestial  (solen,  må- 
nen og  stjernerne  -  se  Johannes  14:2-3;  1  Korinter  15:41; 
L&P  76:96-98).  Selv  den  laveste  herlighedsgrad  -  det 
telestiale  rige  -  „overgår  al  forstand"  (L&P  76:89). 

Herren  har  lovet,  at  alle  mennesker  vil  blive  dømt  og 
modtage  sin  herlighedsgrad  -  hver  efter  sine  gerninger 
og  efter  deres  hjertes  ønske  og  efter  deres  tro.  De,  som 
modtager  det  celestiale  rige,  vil  nyde  glæde  af  Faderens 
og  Sønnens  nærværelse  (se  L&P  76:62).  De,  som  modta- 
ger det  terrestriale  rige  vil  nyde  glæde  af  Sønnens  nær- 
værelse, og  de,  der  modtager  det  telestiale  rige,  vil  blive 
betjent  af  Helligånden  og  de  engle  som  bliver  kaldet  til 
dette  rige  (se  L&P  76:77-78,  86-88).  Kun  fortabelsens 
sønner  vil  ikke  modtage  nogen  herlighedsgrad. 

Frelsesplanen.  Vi  kan  slet  ikke  forstå  Guds  og  Jesu  Kristi 
kærlighed  -  det  ligger  langt  over  vores  fatteevne.  Hvem 
ellers  ville  hjælpe  og  dømme  os  på  en  så  storsindet,  tål- 
modig og  forstående  måde?  Frelsesplanen  gælder  for 
hvert  eneste  menneske,  som  har  levet,  som  lever  nu  og 
som  vil  komme  til  at  leve  på  denne  jord.  Den  afviser  in- 
gen, på  grund  af  stilling  eller  menneskelige  forhold,  og 
den  giver  ethvert  menneske  de  fulde  muligheder  for  at  få 
del  i  de  største  rigdomme  i  Guds  rige.  Det  gælder  ikke- 
troende  som  troende,  såvel  som  dem  der  aldrig  har  hørt 
om  Jesus  Kristus.  Den  åbenbares  klart  og  utvetydigt  til 
menneskene  efter  metoder,  der  er  fuldkommen  gode. 
Den  er  som  sådan  en  afspejling  af  den  dybe  kærlighed 
som  Gud  nærer  til  os. 

Således  som  Nephi  sagde:  Gud  Herren  „gør  det,  som 
er  godt  blandt  menneskene,  og  han  gør  intet,  uden  at  det 
står  tydeligt  for  dem;  og  han  indbyder  alle  til  at  komme 
til  sig  og  få  del  i  hans  godhed,  og  han  nægter  ikke  nogen 
at  komme  til  sig,  sort  eller  hvid,  træl  eller  fri,  mand  eller 
kvinde,  og  han  ihukommer  folkene,  thi  alle  er  lige  for 
Gud,  både  jøde  og  ikke-jøde"  (2  Nephi  26:33).  □ 

ØRN 


HÅNDBOG  FOR  FAMILIER 


Kunst  og  kultur  er  et  fundamentalt  menneske- 
ligt behov  i  vort  liv.  En  familie  som  ihærdigt 
forsøger  at  nyde  kunst,  vil  berige  familielivet. 
Kunst  kan  inspirere,  belære  og  ophøje  på  samme  tid. 

Det  er  forskelligt,  hvilke  kunstarter  der  falder  natur- 
ligt for  forskellige  mennesker,  derfor  må  børn  have 
chancen  for  at  opdage,  hvad  der  tiltaler  dem  mest  - 
om  det  er  litteratur,  musik,  malerkunst,  skulptur,  dra- 
ma eller  dans.  En  af  vore  fundamentale  lærdomme  er, 
at  ingen  af  os  har  fået  enhver  gave  (se  L&P  46:11).  Ryt- 
mesans, evnen  til  at  holde  tonen,  evnen  til  at  klare  det 
høje  C,  talegaver,  fysisk  balance  og  ynde  -  er  altsam- 
men gaver.  Skønt  ingen  af  os  har  alle  gaverne,  så  har 
vi  hver  især  nogle  gaver  som  vi  kan  udvikle.  „Alle 
Guds  sønner  og  døtre  har  fået  talenter"  skrev  præsi- 
dent Joseph  F.  Smith.  (Juvenile  Instructor,  november 
1903,  s.  689). 

Eftersom  alle  børn  har  talent  for  at  skabe  noget,  så 
vil  vi  gerne  hjælpe  vore  børn  til  et  ønske  om  at  give 
udtryk  for  deres  skaberevner  på  deres  egen  måde. 
Når  vi  opmuntrer  vores  børn  til  at  beskrive,  hvad  de 
ser  og  føler  ved  at  skrive,  gennem  musik,  kunst  og 
dans,  så  hjælper  vi  dem  til  at  lære  sig  selv  at  kende. 
De  kan  også  lære  om  deres  kulturarv,  når  de  op- 
muntres til  at  sætte  sig  ind  i  deres  kulturhistorie, 
musik  og  dans. 

Når  vi  kender  det  enkelte  barns  evner  og  mulighe- 
der, så  kan  vi  give  dem  mulighed  for  at  udvikle  sig  på 
hvert  enkelt  område.  Ethvert  barn  har  sine  personlige 
talenter.  Der  er  ikke  noget,  der  er  så  ødelæggende 
for  et  barns  frie  udvikling  af  kreativitet,  som  forældres 
forventninger  om  at  alle  børn  i  familien  har  de  samme 
talenter  og  vil  give  udtryk  for  dem  på  samme  måde. 
Forældre  kan  hjælpe  det  enkelte  barn  med  at  få  øje  på 
sine  specielle  talenter.  Derpå  kan  man  søge  mulighed- 
en for  at  udvikle  hvert  enkelt  talent. 

Det  kræver  ofte  ofre  og  øvelse.  Men  hver  gang  børn 
giver  udtryk  for  deres  talenter,  så  øger  de  deres  evner 
til  at  gøre  det,  og  den  selvdisciplin,  som  børn  på  den 
måde  opnår,  vil  påvirke  alle  andre  områder  af  deres 
liv. 

LITTERATUR 


Der  er  ikke  så  mange  mennesker  der  læser  så  meget 
mere,  som  folk  gjorde  tidligere.  Vi  kan  ikke  forvente, 
at  vore  børn  på  en  eller  anden  måde  selv  begynder  at 
nyde  at  læse.  Vi  er  nødt  til  at  hjælpe  dem  til  at  opøve, 
gode  læsevaner,  allerede  mens  de  er  små.  Vi  kan  sidde 
med  et  lille  barn  på  skødet  og  læse  højt  for  det,  endnu 
før  det  selv  er  i  stand  til  at  holde  en  bog  eller  vende  en 
side.  På  den  måde  lærer  barnet  ordlyde,  verserytmer 
og  en  histories  gang.  Det  vil  også  stimulere  dets  inte- 
resse for  at  fatte  nye  ideer. 

Når  vi  læser  for  børn,  hjælper  vi  dem  også  til  bedre 
at  holde  opmærksomheden  fanget,  det  udvider  deres 
ordforråd  og  de  lærer  at  elske  god  litteratur.  Sådanne 
fælles  oplevelser  knytter  stærke  forhold  mellem  for- 
ældre og  børn,  og  det  hjælper  børnene  til  at  lære  om 
moralværdier  og  almindelig  fornuft,  samtidig  med  at 
de  opnår  en  sund  dømmekraft. 

Højtlæsning  for  børn  er  desuden  morsomt,  det  hjæl- 
per også  børnene  til  at  opbygge  både  selvtillid  og  tillid 
til  deres  evner.  Drama  og  poesi  er  især  effektivt.  En 
familie  bruger  at  indlede  og  slutte  deres  familieaftener 
med  at  skiftes  til  at  læse  et  mindeværdigt  stykke  fra 
litteraturen  og  fortælle,  hvorfor  de  netop  holder  af 
dette  stykke. 

„God  læsning  begynder  ved  sengekanten  hos  jeres 
små  børn,"  har  ældste  Marvin  J.  Ashton  fra  de  Tolv 
Apostles  Kvorum  engang  sagt  til  forældre.  „Hav  aldrig 
for  travlt  til  at  læse  gode  godnathistorier  ved  dagens 
slutning.  Udvælg  fra  den  klassiske  børnelitteratur  op- 
løftende historier,  der  kan  opbygge  ædle  tanker  hos  de 
små  .  .  .  Overvej  forskellen  mellem  børn,  som  puttes 
og  kæles  for  af  forældrene  ved  sengetid,  mens  de  lyt- 
ter til  historier  fra  gode  bøger  og  derefter  knæler  ved 
sengen  i  bøn,  i  sammenligning  med  dem,  som  går  i 
seng,  efter  at  de  har  set  et  voldsomt  tv-program" 
(Den  danske  Stjerne,  april  1978,  s.  111). 

Børn  bør  opmuntres  til  at  skrive,  mens  de  er  ret  små. 


Forældre  kan  hjælpe  det  enkelte  barn  med  at 
få  øje  på  sine  specielle  talenter,  hvad  enten 
det  er  indenfor  litteratur,  musik,  skuespil, 
dans  eller  billedkunst.  Den  selvdisciplin,  de 
opnår  ved  at  udvikle  et  talent,  vil  påvirke  alle 
andre  områder  af  deres  liv. 

Den  mest  naturlige  måde  at  gøre  dette  på  er  måske  at 
skrive  mindebog  eller  sende  breve  til  familie  og  ven- 
ner. Evnen  til  at  skrive  vil,  ligesom  andre  talenter, 
udvikles  og  blive  bedre  med  øvelsen.  Hvis  dine  børn 
endnu  ikke  kan  skrive  -  også  hvis  de  kan  -  så  prøv  at 
sætte  dig  ved  siden  af  dem  og  fortæl  en  historie,  lad 
derpå  hvert  barn  digte  videre  på  historien.  Du  vil  blive 
overrasket  over,  hvor  kreative  dine  børn  kan  være! 


MUSIK 


Musik  er  et  internationalt  sprog.  God  musik  giver  en 
varm  stemning  og  motiverer  til  selv  at  utrykke  sig, 
hvilket  samler  folk.  Det  samme  sker  i  familien  -  god 
musik  kan  forene  os  i  fælles  harmoni.  Den  kan  angive 
stemningen  i  forbindelse  med  forskellige  familieoplev- 
elser. Familieaftener  og  studium  af  evangeliet  beriges 
når  det  ledsages  med  god  musik,  og  man  kan  appelle- 
re til  Andens  tilstedeværelse,  dersom  man  synger  en 
salme  før  familiebønnen. 

Giv  jer  tid  til  at  lægge  mærke  til,  hvilken  musik  jeres 
familie  lytter  til.  Det  er  et  godt  grundlag  for  en  samtale 
om  værdien  i  at  variere  musikken.  Fremfor  at  prøve  på 
at  overtale  børnene  til  ikke  at  høre  rockmusik  bør  I 
tænke  over,  hvordan  I  kan  nærme  jer  problemet  på  en 
positiv  måde.  Sæt  jer  ned  sammen  med  dem,  og  skriv 
en  liste  over  de  forskellige  slags  musik  der  findes,  og 
tal  om  hvor  tit  de  forskellige  i  familien  lytter  til  hver 
deres  slags  musik.  Foreslå  børnene  i  et  par  uger  at  lytte 
til  en  anden  slags  musik,  end  den  de  sædvanligvis 
lytter  til. 

De  fleste  børn  elsker  at  synge,  især  hvis  man  har 
sunget  for  dem  fra  de  var  helt  små.  Man  kan  også 
udtykke  sig  musikalsk  ved  at  lytte  til  musik  eller  selv 
spille  et  instrument. 

Børn,  der  er  opdraget  i  hjem,  hvor  deres  far  og  mor 
sætter  pris  på  god  musik,  vil  selv  være  tilbøjelige  til  at 
nyde  god  musik. 

T    "Tjemmet  er  det  bedste  sted  for 
1       1  børnene  at  lære,  hvordan  de 
JL    Anbringer  skønhed  ind  i  deres  liv. 

lighed  for  det.  Man  kan  animere  til  dette  ved  at  hjælpe 
dem  med,  til  familieaftener,  at  spille  historier,  der 
handler  om  evangeliet.  Børn  kan  også  udtrykke  sig 
gennem  dans  til  god  musik. 

Kunst  og  evangeliet 

Mange  ting,  som  ikke  er  det  værdigt,  er  blevet  kaldt 
kunst.  Hvordan  kan  en  familie  vide  om  noget  er  god  el- 
ler dårlig  kunst?  Dårlig  „kunst"  vil  måske  ikke  omgå- 
ende være  anstødende.  Det  sker  måske  først,  når  man 
kigger  nærmere  på  budskabet  og  ser,  hvor  meget  det 
går  imod  evangeliet.  Vi  ville  gøre  klogt  i  at  opstille  en 
målestok,  hvorved  vi  kan  vurdere  kunst  udfra  et  evan- 
gelisk standpunkt. 

Kunst  kan  udtrykke  tro  og  håb.  Det  kan  også  anime- 
re til  synd  og  fortvivlelse.  Det  kan  forherlige  Gud  eller 
det  kan  forsøge  at  erstatte  ham.  Hvis  vi  ikke  uddanner 
os  selv  og  vores  børn  om  forskellige  kulturformer  og 
kunstarter,  så  vil  vi  ikke  alene  blive  dårlige  til  at  ud- 
trykke os  kunstnerisk,  men  vi  vil  heller  ikke  evne  at 
værdsætte  kunst.  Vores  evne  til  at  skelne  mellem  moral 
og  umoral  -  det  veludførte  og  det  dårligt  udførte  -  vil 
enten  blive  bedre  eller  forringes. 

BILLEDKUNST 

Vore  kirkeledere  har  ofte  rådet  os  til  at  skabe 
os  smukke  omgivelser.  Det  kan  vi  blandt  andet  gøre 
ved  at  hænge  smukke  billeder,  reproduktioner  eller 
malerier  op  på  væggene  i  vort  hjem.  Vi  kan  også  lade 
vort  hjem  afspejle  evangeliets  lærdomme  ved  at 
hænge  fotografier  op  af  vores  familie,  billeder  af 
templer  og  profeter  samt  malerier  af  Frelseren. 
Evangelisk  kunst  lærer  os  på  en  yderst  kraftfuld  vis 
om  ideer  og  følelser  og  minder  os  dagligt  om  de  evige 
principper. 

Børn  kan  være  med  til  at  gøre  vores  omgivelser 
smukke  ved  selv  at  tegne  og  hænge  deres  tegninger 
op. 

Lige  så  snart  børn  kan  holde  en  blyant,  en  kuglepen 
eller  en  farve  i  hånden,  vil  de  blive  betaget  af  farverne 
og  det,  som  de  kan  frembringe  på  papiret.  Hvis  børn 
bliver  stimuleret  og  opmuntret,  vil  de  næsten 
allesammen  kunne  tegne  eller  male  noget  pænt  af 
verden,  som  de  ser  den. 

SKUESPIL  OG  DANS 

Lær  at  sætte  pris  på  kunst  og  kultur 

TniriH    vpH  pt  familiprådmTnnflp    iiH  af   hvordan  T  npr- 

Man  finder  musik,  dans  og  skuespil  i  alle  kulturer. 
Mange  kommuner  har  nogle  fortrinlige  tilbud  om  at 
spille  eller  se  skuespil  i  skoler,  eller  teatre.  Børnene  og 
deres  forældre  vil  ofte  opdage,  at  det  er  en  langt  større 
oplevelse  at  overvære  levende  teater,  fremfor  at  se  en 
film.  TV  frembyder  måske  også  gode  muligheder  for, 
at  familien  sammen  kan  nyde  skuespil,  ballet  og  ope- 
ra, som  de  bagefter  kan  tale  om. 

Børn  elsker  at  klæde  sig  ud  og  lege,  når  de  har  mu- 

hjemme  kan  opmuntre  jeres  børn  til  at  sætte  pris  på 
kunst  og  kultur,  og  give  udtryk  for  disse  ting.  Hjem- 
met er  det  bedste  sted  for  børnene  at  lære,  hvordan  de 
bringer  skønhed  ind  i  deres  liv. 

Jo  mere  de  tænker  på  at  påskønne  kunst,  jo  oftere  vil 
de  gøre  det.  Jo  oftere  de  gør  det,  jo  bedre  vil  de  blive  til 
det.  Det  eneste  der  kræves  er  tid,  materialer  og  op- 
muntring til  at  udtrykke  sig  og  på  tilfredsstillende  vis 
at  anvende  de  talenter,  de  har  bragt  med  sig,  da  de 
kom  til  verden.  □ 

Sandra  Williams 

På  en  fugtig  og  varm  morgen  i  Thailand,  knælede 
den  netop  ordinerede  ældste  ned  på  en  gam- 
mel avis,  for  at  beskytte  sine  knæ  mod  det  rå 
cementgulv  i  den  lille  hytte.  Han  var  iført  en  hvid 
skjorte,  som  han  havde  fået  af  en  anden,  et  gammelt 
slips  og  sandaler  på  fødderne.  Han  brød  ærbødigt  brø- 
det og  velsignede  det.  Thach  Khuong  var  ikke  kun  tak- 
nemmelig for  muligheden  for  at  kunne  deltage  i  nad- 
veren, men  også  fordi  han  havde  livet  i  behold.  Han 
havde  for  nylig  ført  sin  familie  gennem  det  faretruen- 
de, krigshærgede  Vietnam  og  Cambodia  til  den  forjæt- 
tede frihed  og  sikkerhed  i  en  af  de  Forenede  Nationers 
flygtningelejre  i  Panat  Nikom,  Thailand. 


Straks  da  bror  Thach  ankom  til  lejren,  overraskede 
han  kirkens  velfærdsmissionær,  Elyce  Jones,  ved  at 
give  hende  hånden  i  stedet  for  at  gøre  det  traditionelle 
cambodianske  buk  til  hilsen.  Han  fortalte  hende,  at 
han  var  medlem  af  kirken  og  havde  det  Aronske  Præ- 
stedømme. Det  var  en  nyhed  der  blev  budt  velkom- 
men. Velfærdsmissionærerne  havde  fået  til  opgave  at 
undervise  flygtningene  i  vestlig  kultur  og  engelsk, 
men  det  var  imod  de  Forenede  Nationers  politik  at 
undervise  i  evangeliet.  Flygtninge,  der  var  medlemmer 
af  kirken  og  havde  den  rette  myndighed,  havde  lov  til 
at  varetage  kirkens  interesser,  blandt  andet  afholde 
søndagsmøder. 

Med  bror  Thach's  nyhed,  kontaktede  søster  Jones  og 
andre  velfærdsmissionærer  ældste  Marion  D.  Hanks, 
fra  de  Halvfjerds'  Første  Kvorum,  som  dengang  var  le- 


19 


Isoleret  fra  kirken  1 10  år 
bevarede  en  sidste  dages 
hellig  fra  Sydvietnam  sin 

der  for  det  sydøstlige  Asien,  og  oplyste  ham 
om,  at  der  var  ankommet  et  medlem  af  det 
Aronske  Præstedømme  til  lejren.  Efter  et  per- 
sonligt interview  ordinerede  ældste  Hanks 
bror  Thach  Khuong  til  ældste.  „Bror  Thach 
var  det  første  medlem  af  præstedømmet  i  lej- 
ren," siger  søster  Jones.  „Da  han  var  ordine- 
ret, fik  vi  lov  at  holde  møder  om  søndagen." 

Klarede  sig  ved  skriftens  ord 

Bror  Thach  havde  tilsluttet  sig  kirken  i  1971, 
da  han  var  indkaldt  i  det  sydvietnamesiske 
luftværn,  som  blev  trænet  i  USA.  Han  var 
blevet  venner  med  sidste  dages  hellige,  kom 
til  kirkens  møder,  fik  missionærlektierne 


og  blev  døbt.  Da  han  kom  tilbage  til  Vietnam  9  måne- 
der senere,  blev  hans  mappe  med  hans  hellige  skrifter 
stjålet  fra  ham.  På  det  tidspunkt  vidste  han  ikke  om 
kirken  fandtes  i  Vietnam,  selv  om  der  faktisk  var  en 
gren  i  hovedstaden.  Men  han  modtog  et  års  gaveabbo- 
nement  på  Ensign  -  som  er  kirkens  blad  på  engelsk. 
Han  læste  de  tolv  numre,  han  havde,  om  og  om  igen, 
og  de  gav  ham  tilstrækkelig  åndelig  støtte  gennem  de 
næste  10  år.  Da  regeringen  blev  udskiftet  i  Vietnam  og 
alle  trykte  materialer  på  fremmede  sprog  var  under 
mistanke,  blev  de  eksemplarer,  han  havde  af  Ensign, 
ham  endnu  kærere,  og  de  måtte  skjules  for  være  i 
sikkerhed. 

Da  Thach  forlod  Vietnam  og  ankom  til  flygtningelej- 
ren, skrev  han  til  Ensign,  og  bad  dem  sende  hans  brev 
videre  til  hans  sidste  dages  hellige  ven  i  USA.  Man 


opsporede  vennen,  som  begyndte  at  korrespondere 
med  bror  Thach  og  senere  sørgede  han  for  bror 
Thach's  immigration  til  USA. 

Thach  Khuong  er  kun  én  af  de  tusinder  af  flygtninge 
fra  Vietnam,  Cambodia  og  Laos,  som  forsøger  at  slippe 
ud  af  Indokina  for  at  få  en  bedre  tilværelse.  Det  mis- 
lykkes for  mange.  Mange  omkommer. 

Mange  af  dem  betaler  store  summer  for  at  blive 
transporeret  bort  i  små,  overfyldte  både,  ofte  i  meget 
dårlig  stand,  i  håb  om  at  en  venlig  besætning  på  et 
skib  vil  redde  dem  før  de  omkommer  i  havets  storme, 
bliver  overfaldet  af  sørøvere  eller  dør  af  sult  eller  af 
tørst. 

Andre,  som  nu  bror  Thach,  risikerer  at  blive  taget  til 
fange  eller  dø  undervejs  på  deres  rejse  fra  Sydvietnam 
gennem  det  nordlige  Cambodia  til  det  neutrale  Thai- 
land. Bror  Thach  flygtede  sammen  med  sin  kone, 
Minhdan,  deres  tre-årige  datter  Minhvan  og  en  otte- 
årig nevø,  Thanha.  Bror  Thach  fortæller:  „Thanhas 
far  havde  ikke  penge  nok  til  at  han  selv,  hans  kone  og 
deres  seks  børn  kunne  forlade  Vietnam.  Han  bad  mig 
om  at  tage  drengen  med.  Selv  om  det  betød  at  de  måt- 
te sige  farvel  til  deres  ældste  søn,  så  syntes  han  og 
hans  kone,  at  i  det  mindste  et  af  deres  børn  skulle 
have  en  chance  for  at  opnå  frihed." 

Turen  gennem  Cambodia  var  arrangeret  af  en  guide, 
som  forlangte  halvanden  taels  guld  af  bror  Thach 
-  omtrent  hvad  han  var  halvandet  år  om  at  tjene.  Bror 
Thach  arbejdede  hårdt  for  at  spare  pengene  sammen, 
og  han  gjorde  det  i  al  hemmelighed  for  at  myndighe- 
derne ikke  skulle  fatte  mistanke.  I  marts  1981,  da  fami- 
lien havde  fået  solgt  deres  fattige  ejendele  til  slægtnin- 
ge og  venner,  var  de  omsider  parate  til  at  tage  af  sted 
sammen  med  en  anden  gruppe,  idet  de  bad  til  at  deres 
eventyr  måtte  lykkes  dem. 

Bønnerne  blev  besvaret 

Bror  Thach  ved,  at  deres  bønner  blev  besvaret.  Selv 
om  han  og  hans  kone  var  vietnamesiske  statsborgere, 
stammer  de  fra  cambodianere  og  foregav  at  være  cam- 
bodianere  på  hele  deres  rejse.  „Vi  var  ikke  altid  lige 
heldige,"  mindes  han.  „Min  kone  var  for  eksempel 
klædt  som  de  cambodianske  kvinder,  men  en  dag  blev 
hun  spurgt  hvorfor  hendes  sarong  lignede  en  fra  Viet- 
nam og  ikke  en  fra  Cambodia.  Selv  om  disse  to  lande 
gennem  to  århundreder  har  haft  samme  kulturelle 
baggrund,  er  der  forskel  på  den  måde,  hvorpå 
kvinderne  bærer  deres  sarong.  Vi  kom  med  nogle 
undskyldninger,  og  fik  lov  til  at  gå." 

Flere  gange  blev  de  stoppet  af  soldater,  men  hver 
gang  skete  der  et  lille  mirakel,  og  de  kunne  frit  fortsæt- 
te deres  rejse.  „Engang  blev  vi  stoppet  ved  en  kontrol- 
post, hvor  to  soldater  stod  vagt,"  siger  bror  Thach. 
Den  ene  af  dem  var  fra  Cambodia  og  den  anden  fra 
Vietnam.  „Af  en  eller  anden  grund  vendte  den  viet- 
namesiske soldat  sig  om,  uden  at  tale  til  os.  Cambodia- 
neren  bad  om  at  se  vores  papirer.  Jeg  besluttede  mig  til 
at  fortælle  ham  sandheden  -  hvor  vi  var  fra,  og  hvor  vi 
skulle  hen.  Han  lod  os  gå.  Jeg  er  sikker  på  at  vi  var  ble- 
vet tilbageholdt,  dersom  det  havde  været  vietnamese- 
ren der  udspurgte  os." 

Familien  undslap  også  andre  farer,  som  de  kunne 
være  kommet  ud  for  -  overfald  af  røvere  eller  at  blive 
indblandet  i  millitære  skærmysler  -  når  de  skulle  rejse 
med  overfyldte,  fremmede  busser,  afsted  på  cykler, 
med  oksetrukne  vogne  og  med  tog,  for  at  komme  til 
Batdambang,  syd  for  grænsen  mellem  Cambodia  og 
Thailand. 

Det  tog,  de  kørte  med,  måtte  ofte  stoppe,  når  skin- 
nerne skulle  repareres,  fordi  de  var  ødelagt  af  landmi- 
ner. Bror  Thach  forklarer:  „Når  sporet  skulle  ryddes 
for  miner,  der  ikke  var  eksploderet,  måtte  togpersona- 
let koble  lokomotivet  fra  passagervognene  og  bruge 
det  til  at  skubbe  en  tungt  lastet  godsvogn  foran  sig. 
Derpå  kunne  de  reparere  skinnerne.  Det  tog  så  lang 
tid  hver  gang,  at  alle  vi  togpassagerer  var  bange  for, 
at  vi  skulle  strande  der  uden  mad." 

Bror  Thach  siger,  at  under  en  sådan  reparation 
„forlod  jeg  toget  og  bad  Herren  om  hjælp  til  at  kunne 
finde  mad  til  min  familie.  De  havde  ikke  fået  fast  føde 
i  nogen  tid.  Da  jeg  havde  gået  omtrent  to  kilometer, 
kom  jeg  til  en  landsby.  Jeg  gik  ind  i  et  hus  i  udkanten 
af  byen  og  spurgte  en  kvinde,  om  jeg  kunne  købe  no- 
get mad  af  hende.  Hun  kogte  en  gryde  ris,  pakkede 
det  ind  i  bananblade,  kom  et  drys  salt  på,  og  gav  mig 
det."  Han  betalte  hende  og  tog  risen  med  til  sin  kone 
og  de  to  sultne  børn,  men  glemte  ikke  at  takke  Herren. 

Endelig  ankom  familien  til  flygtningelejren  i  Batdam- 
bang, men  bror  Thach  forlangte  at  blive  overflyttet  til 
flygtningelejren  i  Panat  Nikom  i  Thailand,  fordi  den 
første  lejr  lå  i  Cambodia.  De  ankom  til  Thailand  i  maj, 
to  måneder  efter  at  de  havde  forladt  Vietnam.  Fra 
Thailand  tog  de  til  USA,  hvor  Minhdan  Thach  blev 
døbt.  Hun  er  nu  hjælpeforeningspræ sidentinde  i  Tay- 
lorsville  40.  gren  (for  vietnamesere),  i  Taylorsville  stav, 
Utah.  Bror  Thach  er  andenrådgiver  i  grenspræsident- 
skabet,  og  arbejder  nu  med  elektroniske  undersøgelser 
for  et  ingeniør-  og  forskningscenter,  der  har  sin  fabrik 
og  sine  kontorer  i  Utah.  □ 

113  år  var  jeg  en  hengiven  kristen,  der  var  „født 
påny",  og  en  lige  så  glødende  anti- mormon. 
Jeg  deltog  i  et  organiseret  evangelisk  program, 
hvor  jeg  talte  med  mennesker  i  stormagasiner,  parker 
og  i  deres  hjem,  i  mit  forsøg  på  at  lade  dem  få  del  i 
„evangeliets  glade  budskab". 

Mange  af  de  mennesker,  jeg  mødte  under  min  for- 
kyndelse, var  sidste  dages  hellige.  Jeg  benyttede  en- 
hver anledning  til  at  fortælle  dem,  at  deres  kirke  ikke 
var  fra  Gud,  men  var  en  sekt  der  var  inspireret  af  Sa- 
tan. Jeg  var  godt  inde  i  den  litteratur  der  er  skrevet 
imod  kirken,  og  mit  hjerte  blødte  for  disse  „vildledte 
mormoner".  De  gik  rundt  og  forsøgte  at  „arbejde"  sig 
ind  i  Himlen,  og  troede  på  det,  som  en  selvbestaltet 
profet,  ved  navn  Joseph  Smith,  havde  sagt. 

Jeg  fortalte  dem  gang  på  gang,  at  deres  gerninger  ik- 
ke talte.  Kun  de  mennesker,  som  lukker  Jesus  ind  i  de- 
res hjerte,  vil  komme  i  Himlen,  sagde  jeg.  Alle  andre, 
gode  eller  onde,  vil  lide  en  fælles  skæbne  og  blive 
evigt  adskilt  fra  Gud. 

„Hvad  med  dem,  der  aldrig  har  hørt  om  Jesus?" 
blev  jeg  altid  spurgt.  Jeg  kunne  ikke  svare  på  det,  så 
jeg  ignorerede  lige  så  stille  deres  spørgsmål. 

Efter  en  skilsmisse,  som  tog  meget  hårdt  på  mig, 
holdt  jeg  op  med  at  gå  i  kirke,  og  selv  om  jeg  stadig 
troede  på  Gud  og  elskede  ham,  så  besluttede  jeg  mig 
at  skrinlægge  den  åndelige  side  af  mit  liv  for  en  tid. 
Jeg  giftede  mig  med  en  passiv  sidste  dages  hellig,  som 
ikke  desto  mindre  havde  et  urokkeligt  vidnesbyrd.  Vi 
talte  sjældent  om  religion,  men  når  emnet  kom  på 
bane,  forsøgte  jeg  til  ingen  nytte  at  påvise,  at  han  tog 
fejl  i  sin  tro.  Han  lyttede  lige  så  stille,  men  bevarede  sit 
vidnesbyrd.  Men  så  -  under  en  krise  i  familien  - 
begyndte  jeg  at  ændre  sindelag. 

Min  svigerfar  blev  meget  syg  af  kræft,  og  da  døden 
nærmede  sig,  følte  han  trang  til  at  fortælle  sine  børn 
om  kirkens  store  betydning.  Der  var  noget  i  hans  vid- 


nesbyrd som  rørte  mit  hjerte,  og  jeg  besluttede  mig  til 
selv  at  finde  ud  af  sandheden  om  denne  kirke.  Jeg  be- 
gyndte at  krydshenvise  skriftsteder,  og  opdagede  til 
min  overraskelse,  at  der  ingen  uoverensstemmelser 
var  mellem  Bibelen  og  Mormons  Bog.  Bibelen  var  for 
mig  Guds  kostbareste  ord.  Jeg  havde  en  urokkelig  tro 
på  den.  Mon  Mormons  lære  kunne  bevises  gennem 
Bibelen?  Jeg  satte  mig  for  at  finde  ud  af  det. 

Jeg  gennemgik  min  mands  kirkebøger,  og  kom  til 
Et  stort  og  forunderligt  værk  af  ældste  LeGrand  Richards. 
Jeg  læste  den,  og  jeg  følte  det  som  om  den  var  skrevet 
til  mig.  Jeg  fandt  nogle  skriftsteder  i  Det  Nye  Testa- 
mente om  dåb  for  de  døde  og  om  Kristi  mission,  lige 
før  hans  opstandelse.  Jeg  bemærkede  Jesu  ord  til  Ma- 
ria Magdalene  ved  den  tomme  grav:  „Rør  ikke  ved 
mig;  jeg  er  jo  endnu  ikke  faret  op  til  min  Fader"  (Jo- 
hannes 20:17).  Var  han  ikke  vendt  tilbage  til  sin  Fader 
straks  efter  sin  død?  Men  jeg  havde  jo  benyttet  hans 
ord  til  røveren  på  korset:  „I  dag  skal  du  være  med  mig 
i  Paradis"  (Lukas  23:43)  som  bevis  på,  at  man  kunne 
omvende  sig  på  dødslejet!  Jeg  havde  læst  disse  skrift- 
steder utallige  gange  før,  men  jeg  havde  aldrig  rigtigt 
forstået  dem.  Nu  indså  jeg,  at  jeg  havde  taget  fejl  med 
hensyn  til  Jesu  Kristi  Kirke  af  Sidste  Dages  Hellige. 

Alt  imens  jeg  studerede  og  bad,  begyndte  jeg  at  fin- 
de svarene  til  de  spørgsmål,  som  jeg  lige  så  stille  hav- 
de skubbet  tilside.  Til  sidst  vidste  jeg  at  denne  kirke 
var  Frelserens  kirke,  og  at  dens  lære  var  hans  lære. 

Jeg  blev  døbt  i  1984.  Jeg  er  taknemmelig,  fordi 
Herren  ventede  så  tålmodigt  på  det  øjeblik,  hvor  mit 
hjerte  åbnede  sig,  så  hans  And  kunne  føre  mig  til 
sandheden.  D 


Paula  Miner  bor  i  Monrovis  østre  ward,  Arcadia  stav  i  Californien. 

Præsident  Ezra  Taft  Benson: 

„Til  den  opvoksende  generati- 
on .. .  Jeg  råder  jer  med  Jesu 
Kristi  ord  til  at  ,våge  og  bede,  så 
I  ikke  falder  i  fristelse;  thi  Satan 
begærer  jer .  .  .'"  (3  Nephi 
18:18). 
Hvis  I  oprigtigt  vil  søge  vejled- 
ning fra  jeres  himmelske  Fader,  morgen  og  aften,  vil  I 
modtage  den  styrke,  der  kan  afvise  enhver  fristelse. 

Når  I  beder  -  når  I  taler  med  jeres  himmelske  Fader  - 
taler  I  så  virkelig  ud  om  jeres  problemer  med  ham?  La- 
der I  ham  kende  jeres  følelser,  jeres  tvivl,  jeres  usikker- 
hed, jeres  glæde,  jeres  inderste  ønsker  -  eller  er  bøn 
blot  noget  vanemæssigt,  der  udtrykker  de  samme 
gamle  ord  og  fraser?  Overvejer  I  virkelig  det,  som  I  vil 
sige?  Giver  I  jer  tid  til  at  lytte  til  de  tilskyndelser,  som 
kommer  fra  Ånden?  Svar  på  bønner  kommer  ofte  som 
en  sagte  stemme  og  opfattes  af  jeres  allerinderste  følel- 
ser. Jeg  vil  gerne  sige  jer,  at  I  kan  komme  til  at  kende 
Guds  vilje  med  hensyn  til  jer  selv,  hvis  I  vil  tagejer  tid 
til  at  bede  og  til  at  lytte"  (Den  danske  Stjerne,  april 
1978,  s.  47,  48). 


Ældste  Boyd  K.  Packer, 
De  Tolvs  Råd: 

„Unge  mennesker,  det  er  jer, 
som  skal  lede  kirken  i  morgen,  i 
overmorgen  eller  dagen  derpå. 
Hav  altid  en  bøn  i  jeres  hjerte. 
Læg  jer  altid  til  at  sove  med  en 
bøn  i  tankerne. 
Hvis  I  ved,  hvordan  I  skal  bede  og  lytte  åndeligt,  kan 
I  gå  gennem  livet  gennem  klart  vejr,  gennem  storme, 
krige,  fred  og  klarejer  godt"  (Den  danske  Stjerne,  maj 
1980,  s.  34-35). 


Præsident  Thomas  S.  Monson, 
Det  Første  Præsidentskab: 

„Lad  mig  komme  med  dette 
særlige  forslag:  Søg  himmelsk 
vejledning  for  én  dag  ad  gan- 
gen ...  vi  kan  allesammen  være 
sandfærdige  en  enkelt  dag  -  og 
ligeledes  den  næste  dag.  Op- 
skriften virker.  I  kan  bevise  det  ved  at  prøve  det  selv. 
Den  hjælp  I  har  brug  for  kommer  måske  ikke,  som  I  øn- 
sker det,  men  den  vil  komme.  Når  vi  husker  på,  at  vi 
hver  især  bogstaveligt  er  Guds  børn,  så  vil  vi  ikke  finde 
det  svært  at  nærme  os  ham"  (The  New  Era,  juW  1980, 
s.  17). 


Ældste  Charles  A.  Didier, 
de  Halvfjerds'  Første  Kvorum: 
„Somme  tider  tænker  jeg  på, 
at  bønnen  kan  sammenlignes 
med  at  trække  et  vækkeur  op. 
Den  er  nøglen  til  kommunikati- 
on med  vor  himmelske  Fader. 
Og  ligesom  et  vækkeur  ikke  vil 
ringe,  medmindre  fjederen  er  trukket  op,  så  vil  man 
heller  ikke  være  i  harmoni  med  Herren,  hvis  ikke  man 
bruger  bønnens  nøgle.  Når  man  gør  dette,  vil  man 
blive  mindet  om,  at  man  er  Guds  barn,  at  han  lytter  til 
vore  bønner  og  kender  vore  ønsker  om  at  være  lydi- 
ge" (Den  danske  Stjerne  juni  1982.  „Børnestjernen", 
s.  2).  □ 


EN  TROENS  STEN 


Paul  R.  Gentry 


Da  jeg  var  dreng  og  gik  i  Primary,  troede  jeg  på 
alt,  hvad  min  primarylærer  sagde.  En  som- 
merdag lærte  hun  os  om  bøn:  „Husk,  hvis  I 
har  brug  for  vor  himmelske  Faders  hjælp,  så  skal  I  bare 
bede  til  ham.  Han  vil  altid  svare."  Da  jeg  hoppede 
af  sted  hjemad,  tænkte  jeg  kun  på  at  komme  hjem  og 
spille  bold  med  mine  brødre,  lidet  anende,  at  jeg  den 
næste  dag  ville  komme  til  at  sætte  min  lærers  ord  på 
prøve. 

Den  næste  morgen  skinnede  solen  på  sandklitterne 
og  de  stenklædte  bakker  omkring  vores  by.  Denne 
varme  og  gode  dag  drog  min  legekammerat  Eva  og 
jeg  afsted  på  et  af  vores  eventyr.  Vi  proppede  nogle 
små,  skarpe  fiskekroge,  to  spoler  garn  og  vores 
madpakker  ned  i  en  pose  og  skyndte  os  afsted  ud  til 
fiskedammen. 

Endelig  nåede  vi  derud.  Vi  stod  stille  et  øjeblik  og 
kiggede  på  dammen  og  piletræerne  rundt  om  den.  Vi 
forestillede  os,  at  det  var  et  stort  hav,  der  lå  foran  os 
og  at  vi  var  kommet  for  at  begrave  en  stjålen  skat. 

Så  satte  vi  os  ned,  tog  skoene  af  og  daskede  dovent 
vores  støvede  fødder  i  det  kølige  vand.  Vi  bandt  fi- 
skekrogene på  garnet  og  drømte  om,  at  fange  en  stor 
fisk.  Så  kom  vi  i  tanke  om,  at  vi  havde  glemt  at  tage 
madding  med.  Vi  kunne  ikke  drømme  om  at  tage  no- 
get af  vores  madpakker,  så  vores  hjemmelavede  line 
hang  løst  i  vandet  og  vores  begejstring  dalede  lige  så 
hurtigt  som  de  tomme  kroge. 

Vi  fandt  hurtigt  på  noget  nyt  at  være  optaget  af 
denne  formiddag.  Tæt  på  dammen  lå  en  sandklit.  Den 
ene  side  af  klitten  var  fin  og  glat,  men  den  anden  side 
gik  stejlt  nedad  og  dannede  en  formation,  så  højt  som 
et  hus.  Ved  foden  af  klitten  lå  en  bunke  skarpe  sand- 
sten. Vi  begyndte  at  klatre  op  ad  den  glatte  side,  idet 
vi  legede,  at  vi  var  verdens  dygtigste  og  modigste 
bjergbestigere,  som  var  på  vej  over  det  højeste  bjerg. 

På  vores  klatretur  opad  fik  vi  øje  på  en  gammel  træ- 
stolpe, som  stod  på  toppen  af  klitten. 


„Skal  vi  se  hvem  der  kommer  først  op  til  den  stol- 
pe?" råbte  Eva. 

Vi  spænede  op  ad  klitten  og  sank  sank  engang  imel- 
lem dybt  ned  i  det  bløde,  varme  sand.  Vi  efterlod  små 
lavineskred  bag  os,  og  vi  kunne  høre,  hvordan  de  ram- 
te stenene  nedenunder  klitten.  Jeg  kravlede  afsted  så 
hurtigt  jeg  kunne  for  at  nå  op  til  stolpen  -  men  jeg  var 
ikke  klar  over,  at  jeg  klatrede  alene.  Da  jeg,  lykkelig  og 
glad  over  min  sejr,  var  nået  op  til  toppen,  vendte  jeg 
mig  med  et  smil  for  at  sige  noget  til  Eva.  Men  hun  var 
der  ikke!  Mens  vi  klatrede  afsted,  havde  hun  ikke  taget 
sig  i  agt  for  hvor  hun  gik  og  var  løbet  ud  i  noget  dybt 
sand.  Ude  af  stand  til  at  løfte  fødderne  gik  der  panik  i 
hende  og  hun  begyndte  at  svinge  vildt  med  armene, 
hvorpå  hun  gled  bagover  ud  imod  kanten  af  klitten. 

Eva  var  rædselsslagen  og  tårerne  løb  hende  ned  ad 
kinderne.  Jeg  råbte  at  hun  skulle  vende  sig  om  og  gå 
ned  ad  klitten  på  den  sikre  side.  Men  hun  snøftede 
kun  til  svar:  „Hjælp  mig!"  Vi  vidste  begge  to,  at  hvis 
jeg  gik  helt  hen  til  hende,  så  ville  sandet  foran  mig 
flytte  sig  og  skubbe  hende  ud  over  kanten.  Hun  råbte 
desperat  igen:  „Hjælp  mig!" 

Pludselig  kom  jeg  i  tanke  om  min  primarylærers  ord 
dagen  før,  og  jeg  bad  af  alle  kræfter.  Eva  holdt  op 
med  at  skride  ud.  Hun  fik  fast  grund  under  fødderne. 
Jeg  gik  forsigtigt  en  anden  vej  ned  til  hende,  og  hjalp 
hende  med  at  vende  sig  omkring.  Da  hun  nu  var  kom- 
met i  sikkerhed,  rakte  jeg  hånden  ud  for  at  undersøge, 
hvad  der  havde  standset  hendes  glidetur,  og  jeg  sam- 
lede en  sten  op,  der  ikke  var  større  end  min  håndflade. 
På  en  eller  anden  måde  havde  denne  hårde  sandsten 
forhindret  Eva  i  at  falde.  Jeg  lagde  stenen  i  min  lom- 
me, hvorpå  vi  tog  hjem.  Vi  skulle  ikke  mere  på  eventyr 
den  dag. 

Da  jeg  kom  hjem  lagde  jeg  stenen  på  en  hylde  i  mit 
værelse  til  minde  om  min  primarylærers  ord:  „Hvis  I  får 
brug  for  vor  himmelske  Faders  hjælp,  så  skal  I  bare 
bede  til  ham.  Han  vil  altid  svare."  □ 

ved  dem  med  sin  finger,  så  de 
kunne  lyse.  Jareds  bror  havde  en 
meget  stor  tror,  og  derfor  så  han 
Herren  Jesus  Kristus,  da  Herren 
rørte  ved  stenene. 


Jareds  bror  anbragte  to  lysen- 
de sten  i  hver  båd.  På  den  måde 
havde  de  lys,  mens  de  sejlede 
over  havet  til  det  forjættede  land 
(Ether  1-3,6). 


Tegn  en  cirkel  omkring  det  rette  svar  på  hvert  spørgsmål,  og  farvelæg  så 
alle  billederne. 

1.  Hvordan  kom  Jared  og  hans  folk  til  det  forjættede  land? 
med  flyvemaskine  ridende  på  heste  med  både 


/ 

2.  Hvad  brugte  Jareds  bror  som  lys? 

lommelygter  hvide  sten 


stearinlys 


Jared  og  hans  bror  boede  i  Ba- 
bel. Fordi  de  fleste  folk  i  Babel  var 
ugudelige,  straffede  Herren  dem 
så  de  ikke  kunne  forstå  hinan- 
den, når  de  talte. 

Men  Jared,  hans  bror,  deres  fa- 
milie og  venner  var  ikke  ugudeli- 
ge. De  elskede  Herren  og  adlød 
ham.  Herren  sagde  til  Jareds 
bror,  at  han  ville  lede  dem  til  et 
forjættet  land. 

De  byggede  otte  både  til  deres 
rejse.  Det  var  meget  mørkt  inde  i 
bådene,  så  Jareds  bror  hentede 
seksten  hvide  sten  oppe  på  top- 
pen af  et  bjerg  og  bad  Herren  røre 


3.  Hvem  var  det  Jareds  bror  så,  på  grund  af  sin  store  tro? 

Jesus  Kristus  en  lille  pige  Joseph  Smith 

En  døende  mands  anmodning  blev  indledningen  til,  at  en  familie 
gennemgik  to  kontinenter  og  fire  århundreders  optegnelser. 


Luis  Roberto  Derteano 


Som  præsident  for  Barquisimeto  distriktet  (Venezue- 
la), må  jeg  til  stadighed  opfordre  medlemmerne  til  at 
engagere  sig  i  slægtshistoriske  undersøgelser.  Jeg  var 


selv  travlt  beskæftiget  med  arbejdet,  men  jeg  gik  i  stå, 
fordi  nogle  af  optegnelserne  over  mine  forældre  og 
bedsteforældre  befandt  sig  i  mit  fædreland,  Peru.  Jeg 


'iexMé&us& 


130  år  undersøgte  og  indsamlede 
han  oplysninger  om  sin  familie, 
i  håb  om  at  han  en  dag  ville  forstå 
grunden  til  det  hele. 


forsøgte  ihærdigt  at  få  oplysninger  fra  mine  slægt- 
ninge dér,  men  fordi  de  ikke  var  medlemmer  af  kir- 
ken, var  de  ikke  særlig  ivrige  efter  at  hjælpe  mig.  Mit 
største  problem  var,  at  mine  forfædre  oprindeligt  kom 
fra  Europa.  Jeg  havde  ingen  penge  at  rejse  til  Europa 
for,  og  desuden  vidste  jeg  ikke  helt,  hvilket  område 
mine  forfædre  kom  fra. 

Tiden  gik  og  mit  arbejde  førte  mig  til  en  anden  by  - 
Valencia.  Det  var  på  et  tidspunkt,  hvor  jeg  blev  virke- 
lig prøvet,  ikke  kun  med  hensyn  til  mit  vidnesbyrd  om 
kirken,  men  også  på  andre  områder.  I  Valencia  hørte 
jeg  om  en  forfatter  -  Kepa  De  Derteano  y  Basterra  - 
hans  efternavn  var  det  samme  som  mit.  Et  af  de  lokale 
medlemmer,  Bob  Steelhart,  tilbød  at  hjælpe  mig  med 
at  finde  forfatteren,  som  vi  fandt  frem  til  ved  at  kigge 
de  mange  bøger  igennem,  som  Derteano  havde  udgiv- 
et. Vort  første  besøg  hos  Derteano  var  ikke  særlig  vel- 
lykket. Han  var  ude  sammen  med  sin  kone.  Men  dat- 
teren foreslog  os  at  komme  igen  senere  på  aftenen. 

Da  vi  kom  igen,  var  Derteano  hjemme,  og  det  blev  et 
helt  specielt  møde.  Vi  begyndte  straks  at  tale  om  vore 
forfædre.  Selv  om  vi  havde  det  samme  efternavn,  kom 
han  fra  Baskerlandet  i  Spanien  og  jeg  fra  Peru.  Han  vi- 
ste mig  sine  optegnelser,  og  jeg  så  med  forundring,  at 
de  gik  helt  tilbage  til  1500-tallet.  Og  så  forbavsede  han 
mig  ved  at  fortælle,  hvorfor  han  havde  samlet  denne 
optegnelse. 

Han  sagde,  at  hans  grandonkel,  der  var  abbed  i  den 
katolske  kirke,  på  sit  dødsleje  havde  bedt  Derteano  om 
at  samle  familiens  slægtshistorie.  Dette  lovede  Dertea- 
no at  gøre,  selv  om  han  syntes  at  det  var  et  urimeligt 
krav,  den  døende  mand  stillede.  Men  nu  havde  han 
lovet  det,  og  da  der  var  gået  et  stykke  tid  begyndte 
han  at  samle  Derteanos  optegnelser.  Han  måtte  bruge 
en  anseelig  tid,  mange  kræfter  og  en  del  penge  på  at 


samle  oplysningerne.  Han  var  mange  gange  lige  ved  at 
opgive  projektet.  Engang,  hvor  han  besluttede  sig  til  at 
holde  inde  med  arbejdet,  drømte  han,  at  hans  onkel 
kom  og  mindede  ham  om  sit  løfte. 

Han  fortsatte  sine  undersøgelser  i  30  år,  hvor  han 
fandt  folk,  der  hed  Derteano,  mange  steder  i  verden. 
Bortset  fra  at  Derteano  holdt  et  løfte  til  en  døende 
mand,  så  vidste  han  ikke  hvorfor  han  samlede  disse 
oplysninger.  Han  sagde,  at  han  arbejdede  i  blinde  i 
håb  om,  at  han  en  dag  ville  forstå  grunden  til  alt  dette. 

Jeg  sagde,  at  jeg  godt  kunne  give  ham  svaret.  Jeg 
fortalte  ham  om  kirken  og  formålet  med,  at  vi  gør  sted- 
fortrædende arbejde  for  de  døde  i  templerne.  Jeg  læste 
1  Peter  3:18-20  for  ham  -  det  der  handler  om  Frelse- 
ren, der  forkynder  evangeliet  i  åndeverdenen.  Så  for- 
talte jeg  ham  om  noget  af  det,  der  står  i  Lære  og  Pagter 
138,  idet  jeg  lagde  særlig  vægt  på  den  glæde,  som  ånd- 
erne føler,  når  de  modtager  evangeliet  og  deres  håb 
om  at  efterkommerne  vil  huske  dem,  eftersom  de  ikke 
kan  komme  videre  uden  deres  hjælp. 

Derteano  blev  meget  lykkelig  over  at  høre  grunden 
til  sine  undersøgelser.  Nu,  hvor  han  er  63  år  gammel, 
føler  han  sig  omsider  lettet  for  sine  forpligtelser  over 
for  sin  grandonkel. 

Han  gav  mig  kopier  af  alle  fødsels-  og  vielsesdatoer- 
ne,  som  han  havde,  og  ligeledes  navne  og  adresser  på 
andre,  der  hedder  Derteano,  andre  steder  i  verden. 
Min  glæde  kendte  ingen  grænser,  da  vi  sammen  fandt 
en  fælles  forfader  i  optegnelserne,  og  således  kunne 
jeg  forbinde  min  stamtavle  med  hans. 

Derteano  gav  mig  en  af  sine  bøger,  hvori  han  skrev: 
„Til  Luis  Roberto  Derteano  og  Rosa  Liliana,  slægtnin- 
ge som  jeg  har  søgt  efter  gennem  hele  mit  liv.  Vi  er 
utvivlsomt  blevet  ført  sammen  af  et  eller  andet. 
Kepa  De  Derteano  y  Basterra."  □ 

VOR 
TROS  OASE 


Joseph  B.  Platt 


Vf  i  har  nu  i  12  år  boet  i  arabiske  lande  -  langt 
borte  fra  vort  hjem  i  USA.  Selv  om  vi  kan  føle 
os  isoleret  og  endda  blive  skræmte  af  det  vi  op- 
lever, så  har  vores  familie  derved  fået  større  udvikling 
og  åndelig  fremgang. 

Vi  har  opdaget,  at  livet  i  et  islamisk  samfund  hjælper 
os  til  at  efterleve  vores  religion.  Vi  har  også  set  hvor- 
dan man  kan  finde  evangeliets  kærlige  fællesskab 
overalt  i  verden. 

Det  var  oprindeligt  vore  planer  at  jeg  ville  vende 
tilbage  til  skoleundervisningen  i  USAs  vestlige  stater, 
når  jeg  var  færdig  på  Cornell  universitet  i  New  York, 
hvor  jeg  ledede  studierne  af  livet  i  naturen.  Men  til 
min  overraskelse  fik  jeg  mulighed  for  at  udnytte  min 
erfaring,  som  leder  af  disse  studier,  i  landene  omkring 
den  arabiske  golf  -  først  i  Bahrain  og  senere  i  Dubai. 

Den  gamle  skik,  med  at  gå  på  jagt  med  dresserede 
falke,  bliver  stadig  praktiseret  på  Den  Arabiske  Halvø. 
1 1976  var  hans  kongelige  højhed,  kronprins  Sheik 
Hamed  ben  Isa  Alkhalifa,  på  udkig  efter  hvordan  man 
kunne  kombinere  opdrættelse  af  falke  i  fangenskab 
med  moderne  virksomhedsteknik.  Han  hørte  om  min 
doktorafhandling  om  falke,  og  det  førte  til  at  jeg  fik 
dette  jobtilbud. 

Nu  produceres  der  ikke  så  store  mængder  olie  i  Bah- 
rain, men  det  var  dér  i  1932,  man  opdagede  at  der  var 
olie  i  Arabien.  Landets  regenter  har  klogeligt  anvendt 
den  deraf  følgende  velstand  til  at  forbedre  folkets  leve- 
vilkår. Men  der  er  stadig  store  og  iøjnefaldende  for- 
skelle. En  dag  da  jeg  holdt  for  rødt  på  vej  til  et  kirke- 


møde, lagde  jeg  særlig  mærke  til  den  store  luksusbil, 
som  holdt  lige  foran  mig,  alt  imens  et  æsel,  der  trak  en 
kærre,  strakte  hals  bag  min  bil. 

Folk  i  Bahrain  lever  en  velfunderet  moderne  tilværel- 
se, men  samtidig  spiller  den  islamiske  lære  en  stor  rol- 
le i  alle  afskygninger  af  deres  hverdag.  Det  er  venlige 
og  rare  mennesker,  som  er  overbevist  om  at  Gud  er 
dem  nær  og  varetager  deres  behov. 

Midt  i  alt  det,  der  synes  os  så  fremmed  i  Bahrain  - 
tilslørede  kvinder,  åbne  markedsboder,  rigdomme  og 
luksus  overfor  den  måde  ørkenfolket  levede  på  i  gamle 
dage  -  finder  vi  den  kendte  varme,  som  vi  oplever  i  et 
sidste  dages  helligt  fællesskab.  Sammen  med  tre  andre 
familier  fra  den  vestlige  verden  danner  vi  en  gruppe 
på  otte  voksne  og  otte  børn,  der  holdt  ugentlige  kirke- 
møder sammen.  Møderne  holdes  om  fredagen  i  mus- 
limske lande,  fordi  det  er  deres  sabbat.  Søndagen  er 
bare  den  anden  dag  af  en  arbejdsuge  på  seks  dage. 

Gruppen  af  sidste  dages  hellige  i  Bahrain  blev  orga- 
niseret til  en  gren  i  1978,  med  bror  Sidney  MaGill,  født 
i  New  Mexico,  som  den  første  grenspræsident.  Efter- 
hånden som  der  kom  flere  sidste  dages  hellige  hertil, 
voksede  gruppen  til  35  medlemmer. 

Efter  mere  end  5  år  i  Bahrain  syntes  min  hustru  og 
jeg,  at  jeg  havde  gjort  hvad  jeg  kunne  på  det  center  for 
falkeopdrætning,  som  jeg  havde  oprettet  der.  Netop 
som  vi  tænkte  på  at  vende  tilbage  til  USA,  blev  der  op- 
rettet en  lignende  stilling  i  Dubai  -  en  af  det  forenede 
Arabiens  emirater,  som  ligger  længere  nede  på  Den 
Arabiske  Halvø.  Min  arbejdsgiver  ønskede  mig  held 

Denne  moske  i  Dubai  er  en 
gave  fra  nationens  regent  til 
dens  folk. 

Venstre  forneden: 
Bror  Platt  hjælper  sin  datter,  Sarah 
Elisabeth,  med  at  blive  gode  venner  med 
sine  falke. 

Til  højre  fra  oven  og  nedad: 

Familien  Platt  i  vandtaxa  ved  Dubai  havn 
Bror  og  søster  Platt  ses  i  baggrunden. 
Foran  dem  ses  Andrew,  Eric,  Sarah  og 
Catharine. 

Folk  fra  USA,  Filippinerne,  Sydafrika  og 
Pakistan  på  dette  billede  fra  1985,  taget  af 
grenens  medlemmer  og  venner. 
En  falk  præsenterer  sit  bytte. 


og  lykke  og  sagde  venligt:  „Vi  vil  betragte  dig  som 
udsendt  fra  Bahrain  til  Dubai." 

Stillingen  i  Dubais  naturvidenskabelige  center,  som 
konsulent  i  naturliv  for  hans  kongelige  højhed,  Sheik 
Mohamad  bin  Rashid  Al  Maktoum,  gav  mig  professio- 
nelle muligheder  for  at  foretage  yderligere  undersøgel- 
ser af  dyrelivet. 

I  modsætning  til  Bahrain  er  der  først  for  nylig  fundet 
rige  oliekilder  i  Dubai  -  hvilket  omregnet  i  penge  er 
helt  ufatteligt.  Ved  veje,  som  endnu  kun  var  grusveje  i 
1968,  ligger  nu  det  ene  palads  efter  det  andet  og  i  vej- 
kanten milevidt  derudaf,  vokser  buske  og  blomster, 
som  automatisk  får  tilført  renset  vand  fra  havet. 

Man  har  dog  ikke  glemt  de  gamle  skikke.  Sheikerne 
holder  stadig  kontakt  med  folket.  Min  arbejdsgiver  er 
flere  gange  om  ugen  vært  ved  en  frokost  for  et  sted 
mellem  20  og  50  mænd,  som  ønsker  at  mødes  med 
ham.  Vi  sidder  på  gulvet  og  spiser  med  hænderne. 
Nogle  af  gæsterne  er  beduinhyrder,  andre  er  køb- 
mænd som  er  mangemillionærer.  Alle  er  ens  klædt  og 
alle  udviser  den  samme  høflighed.  Sheikens  gæster 
kan  komme  og  søge  hjælp  til  at  løse  deres  problemer, 
bede  om  en  tjeneste  eller  blot  give  udtryk  for  deres 
loyalitet. 

Da  vi  ankom  til  Dubai  i  1982,  blev  der  ikke  afholdt 
møder  for  sidste  dages  hellige.  Vi  opdagede  at  der  var 
tre  sidste  dages  hellige  der  -  en  søster  fra  USA  og  to 
brødre  fra  Filippinerne.  Vi  afholdt  nadver  møder  i 
vores  stue.  I  et  helt  år  sagde  vore  børn  gerne:  „Vi  går 
ikke  i  kirke  -  kirken  kommer  hjem  til  os!" 

I  løbet  af  halvandet  år  voksede  vores  gren  imidlertid 
til  24  medlemmer,  fordi  der  kom  nye  tilflyttere.  1 1985 
var  den  lille  gren  vokset  til  36  medlemmer.  Vi  lejede  et 
lokale  i  den  amerikanske  skole,  og  afholdt  vore  møder 
der.  Vores  gren  kunne  nu  tilbyde  hele  kirkens  pro- 
gram for  vore  aldersgrupper  -  blandt  andet  morgen- 
seminar. 

Lederne  i  de  arabiske  lande,  som  vi  har  boet  i,  kan 
indse  at  det  er  nødvendigt  for  udlændinge,  som  arbej- 
der der,  at  tilbede  Gud  på  deres  egen  måde.  Men  det 
er  ikke  tilladt  at  missionere.  Det  sker  dog  af  og  til  at 
nogle  omvendes  -  ikke-medlemmer  fra  de  vestlige 
lande,  ægtefæller  der  har  familie  som  er  medlemmer. 
Vandet  i  Den  Persiske  Golf,  hvortil  Alexander  den  Sto- 
re og  andre  fordums  sømænd  ankom,  udgør  dåbsbas- 
sin  for  disse  mennesker  og  børnene  i  vores  gren. 

Vores  to  ældste  børn  -  Catharine  og  Andrew,  flytte- 
de med  os  til  Bahrain  i  1976,  da  de  var  ganske  små.  Vi 

har  siden  øget  vores  familie  med  Eric  og  Alkhalifa, 
som  er  født  i  Bahrain,  og  Sarah  Elisabeth,  der  er  født  i 
de  forenede  arabiske  emirater. 

Det  selskabelige  liv  på  denne  halvø  har  både  ulem- 
per og  fordele  for  vores  familie.  Kvinder  fra  andre  kul- 
turer mærker  færre  begrænsninger  i  Dubai  end  i  andre 
lande  på  halvøen,  men  tro  mod  den  muslimske  traditi- 
on, går  de  fleste  indfødte  kvinder  ikke  til  selskaber, 
hvor  der  er  både  mænd  og  kvinder.  Selvom  dette  kan 
virke  noget  strengt  indenfor  nogle  vestlige  kulturer,  så 
ser  disse  kvinder  ikke  sådan  på  det.  Det  traditionelle, 
muslimske  familiemønster  er  stærkt.  Det  virker  godt 
for  dem,  men  det  begrænser  også  mulighederne  for  at 
fremmede  kan  lære  de  arabiske  familier  ordentligt  at 
kende. 

Kirkens  medlemmer  får  i  reglen  mange  venner 
blandt  udenlandske  familier  i  disse  arabiske  lande. 
(Kun  en  lille  procentdel  af  teknikkerne  er  indfødte  ara- 
bere). De  ti  børn,  der  var  med  til  vores  søn  Andrews 
fødselsdag  sidste  gang,  var  for  eksempel  fra  otte  for- 
skellige nationer. 

Der  er  mange  udfordringer  til  kirkens  medlemmer 
her.  Eftersom  arbejdsugen  er  på  6  dage,  så  må  de,  der 
nyder  muligheden  for  sport  og  fritidsfornøjelser,  som 
for  eksempel  at  dykke  i  golfen,  afgøre  hvor  vidt  de  vil 
opgive  deres  fornøjelser  på  vores  sabbatsdag. 

Den  store  velstand  blandt  vore  omgangsfæller  er  en 
udfordring  for  vore  børn  (og  for  os).  Cathrine  var  for 
eksempel  en  ud  af  80  andre  piger,  udvalgt  til  gratis  at 
gå  i  privatskole  i  paladsområdet.  Skolen  er  oprettet  af 
kronprinsen,  som  ønskede  at  hans  døtre  fik  en  vestlig 

skoleuddannelse.  Skolelærerne  kom  fra  England  og 
den  fungerer  nærmest  som  andre  privatskoler  -  bort- 
set fra  en  månedslang  rejse  til  Europa  i  privat  jetfly. 

Medlemmerne  her  lever  dog  på  mange  måder  be- 
skyttet imod  verdens  ondskab.  Lederne  i  de  arabiske 
lande  tillader  ikke  aktiviteter  der  kan  true  islam  eller 
dens  tilhængeres  tro.  Der  er  for  eksempel  stærk  kon- 
trol med  narkotika  og  alkoholmisbrug,  med  pornografi 
og  umoral,  fordi  disse  ting  er  anstødelige  for  den  mus- 
limske tro.  Selv  om  disse  lovforbud  kan  virke  strenge 
for  nogle,  så  nyder  vi  at  være  fri  for  disse  ting.  Vi 
voksne  skal  ikke  kæmpe  med  disse  dårlige  påvirknin- 
ger og  vi  kan  have  tillid  til  at  vore  børn  ikke  kommer  i 
kontakt  med  dem  i  deres  skole. 

Sidste  dages  hellige  og  andre  udlændinge,  som  ar- 
bejder og  bor  i  landene  på  Den  Arabiske  Halvø,  ser 
hvordan  deres  tilværelse  påvirkes  af  den  daglige  kon- 
takt med  islams  lære.  TV-progr ammer  og  andre  aktivi- 
teter afbrydes  om  eftermiddagen  og  om  aftenen  for  at 
kalde  til  bøn.  Offentlige  sammenkomster  indledes 
med  oplæsning  fra  Koranen.  Muslimerne  tror  at  denne 
bog  indeholder  åbenbaringer,  som  profeten  Muham- 
med modtog.  Den  danner  grundlag  for  alle  landets 
love  i  dette  område,  og  den  indeholder  bestemte 
retninglinier  for  den  daglige  levevis. 

Gæstfrihed  er  et  fundamentalt  princip  i  islam.  En 
araber  vil  altid  vise  ægte  interesse  for  sin  gæster  -  i  et 
selskab  såvel  som  med  forretningsforbindelser  -  og 
forvente  at  de  tager  imod  den  kaffe  eller  te  som  han 
byder  på.  Denne  høflighed  har  gjort,  at  jeg  har  kunnet 
forklare  arabiske  mænd  om  visdomsordet  -  lige  fra 


Bror  Platt,  som  er  med  til  at  indføre  moderne 
virksomhedsteknik  i  en  gammel  sport,  hvor  man  bruger  falke 
til  jagt,  undersøger  nogle  fugle,  som  sidder  på  deres  pinde. 


kongen  af  Saudi  Arabien  i  hans  palads,  til  kameldriv- 
erne rundt  omkring  ved  lejrbålene.  De  accepterer  min 
tro  uden  at  blive  fornærmede,  fordi  den  svarer  til 
deres  sundhedsmoral,  der  kræver  at  de  troende  afstår 
fra  at  spise  svinekød  og  drikke  alkohol.  En  virkelig 
muslim  ryger  heller  ikke. 

Engang,  da  min  arbejdsgiver  bad  mig  derom,  ledsa- 
gede jeg  ham  på  et  besøg  hos  regenten  af  et  andet 
muslimsk  land.  Vi  fulgtes  med  en  lille  gruppe  sheiker 
og  regeringsembedsmænd.  Vi  spiste  i  paladset,  hvor- 
på vi  blev  fløjet  til  regentens  privatbolig.  Under  et  af 
måltiderne  var  der  flere  muslimer,  som  bestilte  vin.  Da 
jeg  sagde  nej  tak,  var  der  nogle  som  spøgende  sagde, 
at  jeg  nok  var  ved  at  blive  muslim,  hvorpå  jeg  forklare- 
de at  jeg  ikke  drikker  på  grund  af  min  egen  religion  og 
tro.  Det  prikkede  lidt  til  deres  samvittighed  og  to  af 
mændene  forsøgte  at  overtale  mig  til  at  holde  dem 
med  selskab.  Hans  højhed  -  kronprinsen  af  Bahrain, 
som  dengang  var  min  arbejdsgiver  -  bad  dem  tie, 
vendte  sig  om  imod  mig  og  sagde:  „Joe,  du  må  aldrig 
lave  om  på  dig  selv."  Jeg  har  altid  været  taknemmelig 
fordi  min  arbejdsgiver  satte  pris  på  min  tro. 

Kirkemedlemmer,  der  opholder  sig  som  gæster  i  en 
fremmed  kultur  -  og  som  sådan  er  en  minoritetsgrup- 
pe i  et  samfund,  langt  væk  fra  det  kendte  og  hjemlige 
-  kan  nemt  komme  til  at  føle  sig  fortabte  og  ensomme. 
Men  kirken  vil  næsten  altid  være  der.  Hvad  enten  du 
har  familie  eller  ej,  så  vil  den  være  dig  en  trøst  og  min- 
de dig  om  vor  himmelske  Faders  kærlighed,  om  de 
evangeliske  princippers  effektivitet  og  om  at  Hellig- 
åndens virkefelt  ikke  afgrænses  efter  hvor  mange 
mennesker  der  er  til  et  kirkemøde  eller  af  udstyr  og 
omgivelser.  Hvis  du  bestræber  dig  på  at  gøre  dit  hjem 
til  en  kirke,  så  vil  Ånden  være  til  stede.  □ 


Da  denne  artikel  blev  skrevet,  var  bror  Platt  præsident  for  Dubai  gren 


BISKOP 
DOMMER 


Don  L.  Searle 


etssagen  bekymrede  Artur  Manuel  Ventura  de 
Carvalho  der  var  dommer  ved  den  portugisi- 
Lske  arbejdret.  En  arbejdsgiver  var  anklaget  for 
ikke  at  betale  den  lovlige  voksenløn,  til  en  ung  mand 
som  arbejdede  for  ham. 

Men  selv  om  den  unge  mand  var  sidst  i  tyverne, 
kunne  han  ikke  udføre  så  meget  arbejde  som  de  andre 
ansatte,  fordi  han  var  evnesvag.  Arbejdsgiveren  ville 
blive  nødt  til  at  fyre  manden,  hvis  han  skulle  betale 
ham  mere  i  løn,  skønt  han  havde  medlidenhed  med 
den  unge  mand,  som  måtte  forsørge  sin  mor. 

Ifølge  landet  lov  var  sagen  klar:  „Problemet  var,  at 
jeg  syntes  at  der  var  noget  i  den  sag,  som  ikke  var  rig- 
tigt," siger  bror  Carvalho  med  sin  milde  stemme.  „Jeg 
bad,  og  pludselig  kom  svaret."  Han  erklærede,  at  selv 
om  den  unge  mand  var  i  en  alder,  hvor  han  ifølge  lov- 
en havde  krav  på  en  minimumsløn,  så  stod  han  ikke 
på  et  udviklingstrin  eller  evnede  at  arbejde  nok  til,  at 
han  retfærdigvis  kunne  lønnes  som  en  voksen.  Derfor 
behøvede  arbejdsgiveren  ikke  at  efterkomme  lovens 
krav.  Den  unge  mand  beholdt  sit  arbejde  og  den  tak- 
nemmelige arbejdsgiver  gav  ham  en  lille  smule  mere  i 
løn,  så  han  bedre  kunne  forsørge  sin  mor. 

Bror  Carvalho  har  lært  at  acceptere  den  kendsger- 
ning, at  dersom  han  er  i  harmoni  med  ånden,  så  kan 
han  få  vejledning  i  sine  tanker. 


„Evangeliet  var  et  lys  der  viste  mig  vejen. 
Jeg  begyndte  at  forstå  min  pligt  som  mand 
og  far. " 


„Når  jeg  skal  træffe  en  vanskelig  beslutning,  så 
beder  jeg  til  Herren  og  får  hjælp  på  en  helt  speciel 
måde/'  siger  han. 

Jeg  blev  for  eksempel  udsat  for  en  meget  indviklet 
sag,  hvor  „jeg  ikke  anede,  hvad  jeg  skulle  gøre.  Jeg 
kendte  loven,  men  jeg  var  forvirret,"  mindes  han.  Han 
bad  om  vejledning  i  problemet,  og  så  stod  et  bestemt 
punkt  i  loven  helt  klar  for  ham.  Senere,  var  der  en  sag- 
fører som  sagde  at  det  var  mærkeligt  at  dommeren  så 
tydeligt  kunne  se  netop  dette  punkt.  Men  bror  Carval- 
ho  siger:  „Jeg  ved  helt  bestemt,  at  jeg  modtog  vejled- 
ning fra  Herren." 

Medlemmerne  i  Lisabons  2.  ward  kender  Artur  Ven- 
tura  de  Carvalho  som  dommer  i  mere  end  én  betyd- 
ning. Han  er  også  deres  biskop.  Det  er  kun  én  af  de 
mange  lederstillinger,  han  har  været  kaldet  til  siden 
sin  dåb  i  midten  af  1979  -  han  har  blandt  andet  været 
rådgiver  i  2  stavspræsidentskaber. 

Men  han  lignede  vidst  ikke  en  fremtidig  biskop,  da 
missionærerne  første  gang  traf  ham  ved  hans  dør  det 
forår. 

„Hvilken  Gud?"  spurgte  han,  da  han  blev  spurgt, 
om  han  troede  på  Gud.  Spørgsmålet  blev  ikke  stillet  til 
en  vantro,  men  til  én  som  havde  studeret  en  masse 
forskellige  religioner,  uden  at  kunne  forstå  hvorfor  der 
var  så  mange  forskellige  meninger  om  et  ophøjet  væ- 
sen. Men  da  missionærerne  forklarede,  at  de  havde  et 
budskab  om  Kristus,  rørte  det  hans  hjerte  og  han  lytte- 
de til  dem. 

„Jeg  tror,  at  Gud  gennem  mange  år  har  forberedt 
mig  til  at  acceptere  evangeliet,"  siger  biskop  Carvalho. 
Hverken  han  eller  hans  kone  troede  på  de  lærdomme, 
som  deres  lands  førende  kirke  underviste  i.  De  havde 
begge  to  søgt  efter  sandheden  og  var  parate  til  at  mod- 
tage den.  Det,  han  selv  havde  studeret,  havde  allerede 


overbevist  ham  om,  at  Gud  måtte  have  et  fysisk  lege- 
me. Missionærernes  budskab,  om  at  Jesu  Kristi  Kirke 
af  Sidste  Dages  Hellige  er  en  genoprettet  kirke  med 
apostle  og  profeter,  således  som  Kristus  organiserede 
den  i  gamle  dage,  gjorde  også  indtryk  på  ham. 

Efterlevelsen  af  visdomsordet  i  et  vinland  som  Portu- 
gal skaber  måske  problemer  for  nogle  mennesker,  men 
biskop  Carvalho  havde  ingen  problemer  med  at  holde 
op  med  at  drikke  den  smule  han  drak  for  selskabs 
skyld.  Desuden  har  han  altid  troet,  at  det  var  forkert  at 
ryge,  og  han  betragtede  det  som  et  privilegium  at  være 
med  til  at  støtte  Herrens  værk  ved  at  betale  tiende. 

I  biskop  Carvalhos  familie  var  der  ikke  noget  tæt 
sammenhold,  men  da  han  tilsluttede  sig  kirken,  lærte 
han  hvordan  man  bliver  en  bedre  far  og  ægtemand. 
„Jeg  forstod  ikke  mine  ansvar  som  far.  Sommetider 
når  jeg  kom  fra  arbejde,  var  det  eneste  jeg  kunne  tæn- 
ke på,  hvor  træt  jeg  var,"  forklarer  han.  „Evangeliet 
var  et  lys  der  viste  mig  vejen.  Jeg  begyndte  at  forstå 
min  pligt  som  mand  og  far." 

Biskop  Carvalho  siger,  at  han  ikke  kunne  klare  sin 
store  arbejdsbyrde  og  de  mange  kirkeopgaver,  uden 
den  støtte  han  får  fra  sin  kone  og  sine  to  børn.  Han  si- 
ger, at  det  er  en  stor  velsignelse  at  han  er  kaldet  til  at 
være  besegler  i  Schweiz  templet,  fordi  tempelarbejdet 
betyder  så  meget  for  ham.  Han  fungerer  som  besegler 
når  portugiserne  har  deres  tempelsessioner  i  Schweiz. 

„For  mig  er  evangeliet  helt  enkelt.  Det  er  en  ære  at 
tjene  Herren  under  hans  inspirerede  tjeneres  ledelse." 
Et  af  hans  hovedmål  som  biskop  har  været  at  lære 
medlemmerne,  at  evangeliet  betyder  tjenestegerninger 
søskende  imellem. 

Biskop  Carvalho  har  personligt  oplevet  de  velsignel- 
ser man  får,  når  man  forsøger  at  følge  Mesterens 
eksempel.  □ 


BESØGSLÆRERINDEBUDSKAB 


KÆRLIGHEDEN 

GLÆDER  SIG  IKKE  OVER  URETFÆRDIGHED,  MEN  GLÆDER  SIG  OVER  SANDHEDEN 

Formål:  At  vi  må  lære  at  elske  sandheden,  at  acceptere  den  og  at  glæde  os  over  den. 


Både  apostlen  Paulus  og  profeten  Mormon 
sagde,  at  „kærligheden  ikke  glæder  sig  over 
uretfærdighed,  men  glæder  sig  over  sandhe- 
den" (se  1  Korinter  13:4-6;  Moroni  2:11).  Vi  ved  at  i 
dødeligheden  „er  der  en  modsætning  i  alle  ting" 
(2  Nephi  2:11).  Men  hvorfor  stillede  Paulus  og  Mor- 
mon nu  uretfærdighed  og  sandhed  i  kontrast  til  hinan- 
den? Hvorfor  sagde  de  ikke  at  kærligheden  „ikke 
glæder  sig  over  uretfærdighed,  men  over  godhed"? 

Vi  kan  finde  svaret  i  skrifterne.  I  Lære  og  Pagter  93 
læser  vi,  at  „lys  og  sandhed  skyr  den  onde"  (vers 
37)  og  at  „den  onde  kommer  og  borttager  lyset  og 
sandheden"  (vers  39).  I  5  Mosebog  32:4  siges  det,  at 
Gud  er  „uden  svig,  retfærdig  og  sanddru".  Hvis 
uretfærdigheden  trives,  så  visner  sandheden,  hvis 
sandheden  blomstrer,  så  mister  uretfærdigheden  sin 
magt. 

Således  vil  vi,  ved  at  søge  retfærdighed  og  sand- 
hed, få  mere  lys  og  sandhed  (se  L&P  93:28),  og  blive 
mere  som  Kristus.  I  skrifterne  siges  det,  at  Kristus  er 
„sandhedens  lys"  (L&P  88:6)  og  at  „Guds  herlighed 
er  intelligens  eller  med  andre  ord:  Lys  og  sandhed" 
(L&P  93:36). 

Hvis  vi  vil  søge  sandheden  og  undgå  uretfærdig- 
hed, må  vi  ransage  vore  gerninger.  Lader  vi  os  un- 
derholde af  tv-programmer,  film  eller  bøger,  der 
skildrer  uretfærdighed? 

Kritik  kan  også  være  en  form  for  glæde  over  uret- 
færdighed. Der  var  en  dame,  som  var  bekymret,  for- 
di hendes  familie  var  tilbøjelige  til  at  kritisere.  En 
dag  kaldte  hendes  10-årige  søn  sin  lillebror  for  en 
„bangebuks",  og  hendes  mand  kaldte  deres  unge 
datter  for  „umulig".  Damen  selv  havde  revset 
datteren  for  ikke  at  gøre  rent  efter  sig  i  badeværelset 
og  havde  sagt:  „Hvorfor  adlyder  du  mig  ikke  første 
gang,  jeg  beder  dig  om  noget?  Kan  du  overhovedet 
gøre  noget  rigtigt?" 

Den  pågældende  dame  vidste,  at  hun  ikke  alene 
kunne  ændre  forholdene  i  sin  familie.  Men  hun 


kunne  gøre  en  hel  del  for  at  fokusere  på  den  kends- 
gerning, at  familiens  medlemmer  alle  er  Guds  børn 
og  som  sådan  fortjener  respekt  og  godhed.  Hun  be- 
gyndte at  rose  hver  enkelt  i  familien  oftere.  I  familie- 
bønnen takkede  hun  vor  himmelske  Fader  for  hver 
enkelt  af  dem  og  anerkendte  deres  indsats.  Hun 
forsøgte  selv  at  være  mere  positiv  og  mindre  kritisk. 
Hun  opdagede,  at  hendes  anstrengelser  virkede  i 
løbet  af  et  par  uger.  Familien  var  ikke  længere  så 
negativ,  og  de  lærte  at  hjælpe  hinanden  mere. 

Hvis  vi  glæder  os  over  sandheden,  så  vil  vi  omgås 
den  mere  forsigtigt.  Sladder  eller  snak  om  andres 
synder  eller  svagheder,  adskiller  os  fra  Gud  og  kan 
endda  hindre  os  i  at  elske  og  dyrke  samværd  med  de 
mennesker,  som  har  mest  brug  for  det. 

Ældste  Dallin  H.  Oaks  har  sagt:  „Det  er  forkert  at 
fortælle  om  kendsgerninger  udfra  et  dårligt  motiv, 
selv  om  det,  man  siger,  er  sandt .  .  .  Den,  der  foku- 
serer på  fejl,  selv  om  de  er  sande,  nedbryder  en  bror 
eller  søster  .  .  .  Selv  om  noget  er  sandt,  er  vi  ikke 
nødvendigvis  retfærdiggjorte,  hvis  vi  fortæller  det  til 
alle  og  enhver  på  ethvert  tidspunkt"  (Ensign,  februar 
1987,  s.  69). 

Når  vi  accepterer  sandheden,  så  bliver  vi  mere 
som  Kristus  og  lærer  at  føle  kærlighed  -  Kristi  rene 
kærlighed  -  til  alle  vore  søskende.  D 

Forslag  til  besøgslærerinderne 

1.  Drøft  hvordan  vi  kan  afstå  fra  at  glæde  os  over 
uretfærdighed,  og  hvordan  vi  kan  glæde  os  over 
sandhed. 

2.  Fortæl  om  en  oplevelse,  hvor  du  har  benyttet 
dig  af  sandheden  som  hjælp  til  at  opbygge  et  men- 
neske, eller  bed  den  søster,  du  besøger,  om  at  gøre 
det. 


(Se  Familieaften,  Idé-  og  håndbog,  s.  14,  262-64  og  269-326  - 
hvor  lignende  emner  behandles) . 


35 


^■a  ■;.  ■ 


W^.j/.f'v'.  -..  •   '- 

"'   '. '&' ■■■■         ':; 


■ 


36 


Præsident 

Ezra  Taft  Benson 

Fra  en  andagtstale, 
holdt  ved  Brigham  Young 
universitetet 
i  Provo,  Utah. 


KYSKHED 


Nar  vi  holder 
os  moralsk 
rene,  vil  vi 
blive 
velsignet 
med  større 
kærlighed  og 
fred,  og  med 
en  dyb  og 
bemærkel- 
sesværdig 
følelse  af 
glæde  og 
lykke. 


Herren  har  i  denne  uddeling  gentaget  den  be- 
faling, som  han  gav  på  Sinaj,  da  han  sagde: 
„Du  skal . . .  ikke  bedrive  hor . . .  eller  gøre 
noget  sådant"  (L&P  59:6.  Fremhævelse  tilføjet).  Herren 
har  fra  tidernes  morgen  sat  en  tydelig  og  umiskendelig 
standard  for  seksuel  renhed.  Den  eksisterede  den- 
gang, den  eksisterer,  nu  og  den  vil  altid  være  den 
samme.  Denne  standard  er  kyskhedsloven.  Den  er 
ens  for  alle  -  mænd  og  kvinder,  unge  og  gamle,  rige  og 
fattige. 

Profeten  Jakob,  siger  i  Mormons  Bog,  at  Herren  har 
behag  i,  at  hans  børn  er  kyske  (se  Jakobs  bog  2:28).  Er  I 
klar  over  det  -  mine  søskende?  Herren  har  ikke  kun  be- 
hag i,  at  vi  er  kyske  -  nej,  han  frydersig,  når  vi  er  det. 
Mormon  underviste  sin  søn,  Moroni,  i  den  samme  stan- 
dard, da  han  skrev  at  kyskhed  og  dyd  er  „kærere  og 
dyrebarere  end  alt  andet"  (Moroni  9:9). 

Kyskhedsloven  er  et  princip,  der  har  evig  betydning. 
Vi  må  ikke  lade  os  påvirke  af  verdens  mange  røster. 
Vi  skal  lytte  til  Herrens  røst  og  derpå  beslutte  os  til  at 
holde  urokkeligt  fast  ved  hans  bud  og  befalinger. 

Verden  er  allerede  ved  at  høste  følgerne  af  dens 
vederstyggelige  standarder  og  moral.  Lederne  inden 
for  sundhedsvæsenet  har  for  eksempel  sagt,  at  dersom 
der  ikke  hurtigt  findes  et  middel,  som  kan  kurere  AIDS, 
så  kan  det  blive  en  verdensepidemi,  som  langt  vil 
overgå  tidligere  sygdomsepidemier  -  som  f.eks.  den 
sorte  pest,  kopper  og  tyfus. 

Skønt  verden  forsøger  at  finde  midler  mod  denne 
sygdom,  som  i  første  omgang  spredtes  gennem  homo- 
sexualitet,  så  undersøges  alt  mulig  andet  end  Herrens 
iove.  Der  findes  mange  helseorganisationer  -  både  of- 
fentlige og  private  -  som  forsøger  at  bekæmpe  AIDS. 
De  søger  at  få  stadig  flere  penge  til  deres  undersøgel- 
ser. De  arrangerer  undervisningsprogrammer  og  giver 
oplysninger.  De  udskriver  lovforslag,  som  tilsigter  at 
beskytte  de  uskyldige  mod  smitte.  De  opstiller  behand- 
lingsmetoder for  dem,  der  allerede  er  smittet.  Dette  er 


SLOVEN 


vigtigt  og  nødvendigt,  og  vi  anerkender  denne  indsats. 
Men  hvorfor  hører  man  sjældent  nogen  tale  om,  at  vi 
igen  bør  være  kyske,  at  vi  bør  forpligte  os  til  dyd  og 
troskab? 

Lokket  til  ukyskhed 

Jeg  erkender,  at  de  fleste  mennesker  begår  seksuelle 
synder  i  et  misvisende  forsøg  på  at  opfylde  grundlæg- 
gende, menneskelige  behov.  Vi  har  allesammen  brug 
for  at  føle  at  vi  er  elskede  og  føle,  at  vi  er  noget  værd. 
Vi  søger  allesammen  glæde  og  lykke  i  vort  liv.  Satan 
ved  dette,  og  derfor  lokker  han  ofte  folk  til  umoralitet 
ved  at  ægge  deres  grundlæggende  behov.  Han  lover 
glæde,  lykke  og  tilfredshed. 

Men  det  er  naturligvis  et  bedrag.  Som  forfatteren  til 
Ordsprogenes  Bog  siger:  „Afsindig  er  den,  der  boler 
med  hende,  kun  en  selvmorder  handler  så"  (Ordsprog- 
enes Bog  6:32).  Lamaniten  Samuel  underviste  i  det  sam- 
me, da  han  sagde: 

„I  har  søgt  glæde  ved  at  begå  synd,  hvad  der  strider 
mod  .  .  .  retfærdighed"  (Helaman  13:38).  Alma  sagde 
det  mere  enkelt:  „Ugudelighed  har  aldrig  været  lykke" 
(Alma  41:10). 

Lad  jer  ikke  forlede  af  Satans  løgne.  Der  findes  ingen 
varig  lykke  i  umoral.  Der  findes  igen  glæde  i  at  over- 
træde kyskhedsloven.  Det  er  lige  modsat.  Der  vil  måske 
være  øjeblikkelige  glæder.  Det  ser  måske  ud  til  at  være 
ganske  vidunderligt  for  en  tid.  Men  virkeligheden  vil 
hurtigt  ødelægge  lykken.  Så  kommer  skyldfølelsen  og 
skammen.  Vi  bliver  nervøse  for  at  vore  synder  opda- 
ges. Vi  må  snige  os  omkring  og  skjule  os,  lyve  og 
snyde.  Kærligheden  begynder  at  dø.  Bitterhed  jalousi, 
vrede  og  måske  oven  i  købet  også  hadet,  begynder  at 
vokse.  Alt  dette  er  naturlige  følger  af  synd  og  over- 
trædelser. 

Når  vi  adlyder  kyskhedsloven  og  holder  os  moralsk 
rene,  vil  vi  på  den  anden  side  blive  velsignet  med  sta- 


Herren  har  sat 
en  tydelig  og 
umiskendelig 
standard  for  seksuel 
renhed.  Denne  stan- 
dard er  kyskheds- 
loven. Den  er  ens  for 
alle  -  mænd  og 
kvinder,  unge  og 
gamle,  rige  og 
fattige. 

Beslutningen,  om  at  holde 
sig  kysk,  behøver  man 
kun  at  tage  én  gang. 
Træf  den  nu  og  gør  det  så  fast 
og  med  en  så  dyb  forpligtelse, 
at  den  ikke  er  til  at  rokke. 

dig  større  kærlighed  og  fred,  større  tillid  og  respekt  for 
vores  ægtefælle,  dybere  forpligtelse  over  for  hinan- 
den, og  derfor  også  en  dyb  og  betydelige  glæde  og 
lykke. 

Vi  må  ikke  lade  os  vildlede  til  at  tro,  at  disse  synder 
er  bagateller  eller  at  de  ikke  kan  få  alvorlige  følger. 

En  standard  for  dyd 

En  af  de  mest  højtidelige  udtalelser  om  kyskhed  er 
den,  som  Alma  kom  med  til  sin  søn,  Corianton:  „Ved 
du  ikke,  min  søn,  at  disse  ting  er  en  vederstyggelighed  i 
Herrens  øjne,  ja,  vederstyggeligere  end  alle  synder 
med  undtagelse  af  udgydelse  af  uskyldigt  blod  eller  det 
at  fornægte  den  Helligånd?"  (Alma  39:5.  Fremhævelse 
tilføjet). 

Kun  meget  få  af  os  vil  nogensinde  gøre  os  skyldige  i 
mord  eller  i  at  synde  mod  Helligånden.  Men  kyskheds- 
loven  overtrædes  ofte,  selv  om  den  er  næst-alvorligst, 
efter  de  to  andre  synder,  i  Herrens  øjne. 

Kære  søskende,  efterlever  vi  disse  skriftsteder?  For- 
står vi  klart  alvoren  i  seksuel  synd?  Lægger  vi  hele  ti- 
den vægt  på  de  velsignelser,  der  kommer  af  at  adlyde 
disse  bud?  Jeg  siger  atter,  ligesom  alle  profeterne  før 
mig,  at  der  kun  er  én  standard  for  dyd  og  kyskhed,  og 
det  forventes,  at  vi  allesammen  følger  den.  Det,  Herren 
siger  til  én,  siger  han  til  alle:  „I  må  altid  øve  dyd  og 
hellighed  for  mig"  (L&P  46:33). 

Der  er  et  gammelt  mundheld  som  siger:  Det  er  bedre 
at  forberede  og  forebygge  end  at  helbrede  og  omven- 
de sig.  Hvor  det  dog  også  gælder  for  kyskhedsloven! 
Den  indledende  kamp  for  at  holde  sig  moralsk  ren 
foregår,  når  man  forbereder  sig  på  at  modstå  fristelser 
og  til  at  undgå  at  falde  i  synd. 

De,  som  er  rene  og  kyske,  vil  jeg  give  seks  trin  til 
forberedelse  og  forebyggelse  -  nogle  trin,  som  kan 
sikrejer  imod  nogensinde  at  falde  i  disse  overtrædel- 
ser: 

1.  Beslut  jer  straks  til  at  være  kyske. 

Beslutningen,  om  at  holde  sig  kysk,  behøver  man 
kun  at  tage  én  gang.  Træf  den  nu  og  gør  det  så 
bestemt  og  med  en  så  dyb  forpligtelse,  at  den  ikke  er 
til  at  rokke.  Vent  ikke  med  at  beslutte  dig  til  at  være 
kysk,  til  du  kommer  ud  for  en  fristende  situation.  Beslut 
dig  nu! 

2.  Hold  styr  på  dine  tanker. 

Ingen  bliver  umoralske  på  et  øjeblik.  Det  første  frø  til 
umoralitet  er  allerede  sået  i  tankerne.  Når  vi  tillader  os 
at  have  snavsede  og  umoralske  tanker,  så  er  det  første 
skridt  på  umoralitetens  vej  allerede  taget.  Jeg  advarer 
specielt  mod  pornografiens  onde.  Vi  hører  atter  og  at- 
ter fra  dem,  der  er  faldet  i  dyb  overtrædelse,  at  deres 
første  skridt  på  overtrædelsens  vej  ofte  begyndte  med 
pornografi.  Frelseren  sagde,  at  blot  en  mand  ser  på  en 


kvinde,  så  han  begærer  hende,  så  har  han  allerede 
bedrevet  hor  med  hende  I  sit  hjerte  (se  Mattæus  5:28; 
L&P63:16). 

3.  Bed  altid  om  kraft  til  at  modstå  fristelse. 

Vi  vil  allesammen  blive  fristet.  Det  sker  på  mange 
forskellige  måder,  i  mange  forklædninger,  men  Herren 
har  fortalt  os,  hvordan  vi  modstår  den.  Han  sagde  til 
profeten  Joseph  Smith:  „Bed  altid,  så  du  må  vinde  sejr, 
ja  så  at  du  kan  overvinde  Satan  og  slippe  ud  af  hænd- 
erne på  Satans  tjenere,  der  understøtter  hans  værk" 
(L&P  10:5).  Vi  bør  i  vore  daglige  bønner  bede  Herren 
om  stadig  styrke  til  at  modstå  fristelse,  især  de  fristelser 
der  har  at  gøre  med  kyskhed. 

4.  Hvis  du  er  gift,  så  lad  være  med  på  nogen 
måde  at  flirte. 

I  visse  kulturer  accepteres  det,  at  gifte  mænd  og  kvin- 
der på  verdslig  facon  af  og  til  flirter  og  driller  personer 
af  modsat  køn.  Der  aftales  såkaldte  uskyldige  møder, 
eller  man  tilbringer  for  megen  tid  sammen.  Folk  ræsso- 
nerer  som  så,  at  det  i  hvert  tilfælde  er  et  naturligt  ud- 
tryk for  venskab.  Men  det,  som  ligner  harmløst  drilleri 
eller  en  smule  morskab  med  et  andet  menneske  af  det 
modsatte  køn,  kan  nemt  føre  til  alvorligere  engage- 
menter og  i  den  sidste  ende  til  utroskab  mod  ægte- 
fællen. 

Det  er  godt  at  spørge  sig  selv:  Ville  min  ægtefælle 
blive  glad,  hvis  han  eller  hun  vidste,  at  jeg  gjorde  det? 
Ville  en  hustru  være  glad  for  at  vide,  at  hendes  mand 
tilbringer  tid  alene  med  sin  sekretær?  Ville  en  mand 
være  glad,  hvis  han  så  sin  kone  flirte  med  en  anden 
mand?  Kære  søskende,  det  var  det,  Paulus  mente,  da 
han  sagde:  „Hold  jer  fra  det  onde  i  enhver  skikkelse" 
(1  Tessalonikerne  5:22). 

5.  Hvis  du  er  gift,  så  lad  være  med  at  være 
alene  med  det  modsatte  køn,  når  som  helst  det 
er  muligt. 

Mange  tragedier  -  i  forbindelse  med  umoral  -  begyn- 
der når  en  mand  og  en  kvinde  er  alene  på  kontoret,  i 
kirken  eller  når  de  kører  i  bil.  I  begyndelsen  er  det  må- 
ske ikke  i  nogen  bestemt  hensigt  eller  med  tanke  for  at 
synde.  Men  omstændighederne  kan  være  grobund  for 
fristelser.  Det  ene  fører  til  det  andet,  og  der  kan  hurtigt 
ske  en  ulykke.  Det  er  meget  lettere  fra  begyndelsen  at 
afværge  de  omstændigheder  der  kan  føre  til  fristelser, 
før  de  får  mulighed  for  at  udvikle  sig. 

6.  For  enlige  og  unge  som  går  ud  sammen  - 
planlæg  omhyggeligt  gode  og  opbyggende 
aktiviteter,  så  I  ikke  er  overladt  til  jer  selv, 
uden  at  have  andet  at  gøre  end  at  kæle  med 
hinanden. 

Også  dette  er  et  princip  om  at  udfylde  sit  liv  med 
gode  aktiviteter,  så  det  dårlige  ingen  chance  får  for 


at  udvikle  sig.  Når  unge  mennesker  overlades  til  sig 
selv  i  længere  tid  ad  gangen,  uden  særligt  planlagte 
aktiviteter,  søger  de  ofte  fysisk  kontakt  for  at  udfylde 
tiden. 

Jeg  er  dog  godt  klar  over,  at  der  kan  være  nogen, 
for  hvem  rådet,  om  at  forberede  sig  og  forbygge,  er  for 
sent.  I  er  måske  allerede  dybt  engageret  i  synd.  Hvis 
dette  er  tilfældet,  så  har  I  intet  andet  valg  end  at  repa- 
rere skaden  og  omvende  jer  fra  jeres  synder.  Jeg  vil 
give  jer  fem  vigtige  råd,  som  I  kan  benytte  for  atter  at 
blive  moralsk  rene. 

1.  Fjern  jer  omgående  fra  enhver  situation  I 
befinder  jer  i,  som  enten  var  årsag  til  synden 
eller  som  kan  blive  årsag  til  at  I  synder. 

Da  Josef  fra  Ægypten  blev  lukket  inde  aiene  med  Po- 
tifars  hustru,  ville  det  have  været  nemt  for  ham  at  tæn- 
ke: Det  var  ikke  ham  der  opfordrede  kvinden,  han  var 
hendes  tjener,  hun  ville  blive  såret,  hvis  han  afslog. 
Hvis  Josef  havde  tænkt  således,  så  kunne  han  nemt 
være  faldet  i  overtrædelse.  Vi  kan  lære  meget  af  hans 
reaktion.  I  skriften  står  der:  „Han  lod  kappen  blive  i 
hendes  hånd  og  flygtede  ud  af  huset  (1  Mosebog 
39: 1 2.  Fremhævelse  tilføjet). 

Han  flygtede  og  kom  ud  af  det.  Kære  søskende,  hvis 
I  lige  nu  befinder  jer  i  en  situation,  hvor  jeres  moralske 
renhed  er  eller  kunne  blive  udfordret,  så  følg  Josefs 
eksempel.  Flygt  fra  den  og  kom  ud  af  det.  I  må  ikke 
klamrejer  til  synden  og  regne  med  samtidig  at  kunne 
omvende  jer. 

2.  Bønfald  Herren  om  kraft  til  at  sejre. 

En  af  Satans  mest  effektive  metoder,  som  han  bruger 
over  for  dem,  der  har  ladet  sig  lokke  til  at  synde,  er  at 
hviske  i  deres  øre,  at  de  ikke  er  værdige  til  at  bede.  Han 
vil  sige  til  jer,  at  vor  himmelske  Fader  er  så  utilfreds 
med  jer,  at  han  aldrig  mere  vil  hørejeres  bønner.  Det 
passer  ikke,  og  han  siger  det  kun  for  at  bedrage  os. 
Syndens  magt  er  stor.  Hvis  vi  skal  fjerne  os  fra  den  - 
især  hvis  der  er  tale  om  alvorlig  synd  -  så  må  vi  have 
flere  kræfter,  end  vi  har  i  os  selv. 

Ingen  er  mere  ivrige  efter  at  hjælpejer  med  at  flygte 
fra  synd  end  vor  himmelske  Fader.  Gå  til  ham.  Bekend 
jeres  synd,  sig  at  I  skammer  jer  og  føler  jer  skyldige,  og 
bønfald  ham  om  hjælp.  Han  har  magt  til  at  hjælpejer 
til  sejr. 

3.  Lad  jeres  præstedømmeledere  hjælpejer  med 
at  komme  ud  af  overtrædelsen  og  tilbage 

i  fuldt  og  helt  fællesskab  med  Herren. 

Der  er  synder,  som  er  så  alvorlige,  at  de  sætter  vort 
medlemsskab  i  kirken  i  fare.  Til  disse  alvorlige  synder 
hører  seksuelle  synder  (se  L&P  42-24). 

Fuld  og  hel  omvendelse  fra  sådanne  synder  kræver 
ikke  alene  at  vi  tilstår  vore  synder  og  bekender  dem 
for  Herren,  men  også  at  vi  bekender  for  kirken.  Dette 


gøres  ved  at  tale  med  de  rette  præstedømmeledere. 
Biskopper  og  stavspræsidenter  er  ved  åbenbaring 
udnævnt  til  at  vogte  over  kirken  og  være  dommere  i 
Israel. 

Skønt  kun  Herren  kan  tilgive  synder,  så  spiller  præ- 
stedømmets ledere  en  vigtig  rolle  i  omvendelsesproces- 
sen.  Selv  om  der  bliver  tale  om  udelukkelse  af  fælles- 
skabet eller  kirken,  så  er  det  begyndelsen  til  omvendel- 
se, ogjo  før  den  indledes, jo  hurtigere  kan  den  søde 
fred  og  glæde,  som  kommer  ved  tilgivelsens  mirakel, 
indfinde  sig. 

4.  Drik  af  den  guddommelige  kilde,  og  fyld  dit 
liv  med  kraften  fra  den  gode  kilde. 

Det  er  ikke  nok  kun  at  forsøge  at  afvise  det  onde  el- 
ler udrydde  synden  i  sit  liv.  Vort  liv  må  også  fyldes  med 
retfærdighed.  Vi  må  engagere  os  i  aktiviteter,  der  giver 
åndelige  kræfter. 

Jeg  tænker  på  sådan  noget  som  at  fordybe  sig  i  skrif- 
terne. Vor  tilværelse  vil  blive  fyldt  med  en  styrke,  som 
vi  ikke  kan  få  på  nogen  anden  måde,  dersom  vi  læser 
og  studerer  skrifterne  hver  dag.  Endnu  en  kilde  til  den- 
ne kraft  er  daglige  bønner.  Faste  for  at  få  ekstra  styrke 
eller  særlige  velsignelser,  kan  styrke  vore  evner  udover 
det  normale.  Kristne  tjenestegerninger,  deltagelse  i  kir- 
kens møder,  arbejdet  for  riget  -  kan  altsammen  give  os 
en  reserve  af  styrke  og  kraft. 

Vi  må  gøre  andet  og  mere  end  blot  fjerne  de  nega- 
tive påvirkninger  i  vort  liv.  Vi  må  erstatte  dem  med 
retfærdige  gøremål,  som  kan  fylde  os  med  styrke  og 
beslutsomhed,  så  vi  vil  leve  som  vi  bør. 


5.  Husk,  at  du  kan  blive  ren  igen,  dersom  du 
oprigtigt  omvender  dig 

Moroni  sagde  at  „fortvivlelse  kommer  af  ugudelig- 
hed" (Moroni  10:22).  De,  som  er  faldet  i  umoralsk  synd, 
kan  blive  ødelagt  af  fortvivlelse.  Men  der  findes  en  an- 
den mulighed. 

De,  som  vil  betale  den  pris,  der  kræves  for  sand  om- 
vendelse, har  et  sikkert  løfte.  Du  kan  blive  ren  igen. 
Fortvivlelsen  kan  lettes.  Den  søde  tilgivelsens  fred  kan 
tilflyde  dig. 

Herrens  ord  til  Esajas  er  ikke  til  at  tage  fejl  af:  „Kom, 
lad  os  gå  i  rette  med  hinanden,  siger  Herren.  Er  eders 
synder,  som  skarlagen,  de  skal  blive  hvide  som  sne;  er 
de  end  røde  som  purpur,  de  skal  dog  blive  som  uld" 
(Esajas  1 .18). 

Og  Herren  har  talt  lige  så  tydeligt  i  denne  uddeling: 
„Se,  den,  der  omvender  sig  fra  sine  synder,  ham  er  de 
forladt,  og  jeg.  Herren,  kommer  dem  ikke  mere  i  hu" 
(L&P  58:42).  " 

Og  som  jeg  sagde  før,  det  er  bedre  at  forberede  og 
forebygge  end  at  helbrede  og  omvende  sig,  når  det 
drejer  sig  om  kyskhedsloven. 

Kære  søskende  i  evangeliet  -  vor  himmelske  Fader 
har  ikke  noget  større  ønske  for  os,  end  at  vi  skal  være  * 
lykkelige.  Han  fortæller  os  kun  de  ting,  som  kan  bringe 
os  glæde. 

Og  et  af  de  bedste  principper.  Gud  har  givet  for  at 
hjælpe  os  til  at  finde  glæde,  er  kyskhedsloven.  Jeg 
beder  af  hele  mit  hjerte  til,  at  I  højtideligt  vil  overveje 
konsekvenserne  af  at  holde  denne  lov  og  de  tragiske 
konsekvenser  af  ikke  at  gøre  det.  □ 

For  nylig  talte  jeg  til  en  12-årig  drengs  begravelse. 
Andrew  var  netop  ordineret  til  diakon.  Det  var 
en  dejlig  dreng,  og  hans  venner  kom  mange  ste- 
der fra  for  at  overvære  begravelsen.  Mere  end  halvde- 
len af  dem  var  ikke  medlemmer  -  det  var  hans  skole- 
kammerater, nogen  som  han  havde  spillet  fodbold 
med  eller  arbejdet  sammen  med  på  forskellige  projek- 
ter. Andrew  havde  også  både  en  ældre  og  en  yngre 
bror. 

Man  venter  ikke,  at  en  dreng  i  den  alder  vil  dø.  Man 
er  ikke  det  fjerneste  forberedt  på  det.  Andrew  havde 
leget  i  en  hule,  som  var  gravet  ud  i  en  klit  ved  strand- 


en. Hulen  brød  sammen,  og  sandet  styrtede  ned  og 
kvalte  ham.  Hans  fætre  og  et  par  andre  venner  forsøg- 
te desperat  at  grave  ham  fri.  Det  var  en  frygtelig  oplev- 
else for  dem  alle  -  blandt  andet  hans  storebror,  som 
blev  halvt  begravet  sammen  med  ham  i  det  nedstyrte- 
de sand.  I  forstår  sikkert  hvilket  chock  det  var  for  hans 
forældre. 

Da  Andrews  familie  og  nærmeste  venner  var  samlet 
omkring  kisten  før  begravelsen,  var  det  især  meget 
hårdt  for  en  af  hans  jævnaldrende  venner,  Ryan,  at  ta- 
ge afsked  med  Andrew.  Jeg  blev  klar  over,  at  Ryan  og 
Andrew  havde  spillet  fodbold  sammen  i  ca  3  år.  Ryan 

Man  regner  sjældent  med 

at  en  ven  vil  dø,  men  der  findes 

trøst  når  det  sker. 


var  ikke  medlem  af  kirken,  men  kom  fra  et  godt,  kri- 
stent hjem.  Han  var  13  år  og  havde  aldrig  set  døden  i 
øjnene,  sådan  som  det  sker  når  man  mister  en  nær  ven 
eller  en  af  sine  kære. 

Ryan  græd  højlydt.  Han  havde  mistet  en  meget  nær 
ven.  Hans  far  trøstede  ham  og  holdt  ham  tæt  ind  til  sig. 
Andrews  far  forsøgte  også  at  trøste  Ryan,  men  Ryan 
var  utrøstelig.  Tabet  af  vennen  var  simpelthen  mere 
end  han  kunne  bære. 

Denne  hændelse  mindede  mig  om  en  lignende  ople- 
velse, som  jeg  har  haft  i  mit  liv.  For  næsten  30  år  siden 
var  Peter  min  nærmeste  ven.  Vi  delte  næsten  alt  - 
blandt  andet  vores  legetøj,  vores  kæledyr  og  vores 
mad. 

Han  og  jeg  var  på  mange  punkter  ret  forskellige. 
Han  var  lille  og  lys,  ligesom  sin  far.  Jeg  var  højere, 
tynd  og  mørkhåret,  ligesom  min  far.  Han  holdt  mest  af 
vanilleis  og  jeg  kunne  bedst  lide  chokoladeis. 

Peter  og  jeg  byggede  en  dejlig  „hytte"  af  sten  og 
sand  nede  ved  den  nærliggende  flod.  Det  var  et  ideelt 
sted  at  fange  små,  blå  firben,  som  for  afsted.  Peter  og 
jeg  var  de  bedste  til  at  fange  firben  i  hele  nabolaget.  Vi 
var  endda  somme  tider  bedre  end  vores  to  ældre 
brødre. 

Først  da  jeg  var  10  år,  fik  jeg  at  vide,  at  Peter  var  født 
med  en  hjertefejl.  Han  havde  astma,  og  derfor  hostede 
han  meget  og  hev  efter  vejret,  men  det  forstyrrede  ikke 
vores  leg.  En  af  årsagerne  til,  at  jeg  ikke  vidste  noget 
om  hans  sygdom  var,  at  han  aldrig  beklagede  sig. 

Alt  imens  ventede  hans  forældre  blot  på,  at  han  skul- 
le vokse  sig  stærk  nok  til  at  overleve  en  hjerteoperati- 
on. Omsider  mente  lægerne  at  det  ikke  kunne  vente 
længere,  så  hans  forældre  sørgede  for,  at  han  blev  ind- 
lagt på  et  stort  hospital  i  byen. 

Han  skrev  til  mig,  at  han  havde  været  en  tur  rundt 


på  hospitalet  og  set  alting,  blandt  andet  operationsstu- 
en og  opvågningsstuen.  Lægerne  ønskede  at  han  skul- 
le kende  alle  detaljer,  så  han  ikke  blev  forskrækket,  når 
han  vågnede  op  efter  operationen. 

Nogle  dage  senere  gennemgik  Peter  den  store  opera- 
tion, der  varede  8-10  timer.  Og  jeg  kunne  ikke  fatte 
det,  men  han  døde  på  operationsbordet. 

Jeg  sørgede  dybt  over  hans  død.  Jeg  havde  bedt  så 
trofast  og  brændende  om,  at  han  måtte  blive  rask.  Jeg 
mente  ikke  at  min  bøn  var  blevet  efterkommet.  Søn- 
derknust gik  jeg  ned  til  vores  hytte  en  sidste  gang  efter 
begravelsen.  Jeg  blev  der  kun  så  længe,  at  jeg  nåede 
at  sparke  nogle  sten  væk,  så  vores  hytte  styrtede  sam- 
men. Jeg  tror  nok  at  jeg  mente,  at  dersom  jeg  kunne 
ødelægge  symbolet  på  Peters  og  mit  venskab,  så  kunne 
jeg  også  ødelægge  den  rædsomme  sorg,  der  plagede 
mig  så  forfærdeligt. 

Senere  skulle  jeg  opdage,  at  sådanne  følelser  er  nor- 
male. Jeg  holdt  utrolig  meget  af  Peter.  Jeg  ville  savne 
ham.  Det  er  helt  naturligt,  og  det  er  der  ikke  noget  for- 
kert i. 

Vi  vil  også  savne  Andrew.  Det  hører  simpelthen  med 
til  livet.  Gud  ønsker  ikke,  at  vi  skal  glemme  én,  der  har 
gjort  livet  dejligt  for  os.  I  skriften  står  der:  „I  skal  leve 
sammen  i  kærlighed.  I  skal  begræde  dem,  der  dør" 
(L&P  42:45). 

Jeg  tænkte  på  Peter  hver  eneste  dag  i  en  måned  eller 
så.  Så  fik  jeg  travlt  med  andre  venner,  og  snart  tænkte 
jeg  kun  lejlighedsvis  på  ham.  Efter  10  år  opdagede  jeg, 
at  der  kunne  gå  måneder  ad  gangen,  hvor  jeg  aldrig 
tænkte  på  den  nære  kontakt,  vi  havde  haft  med  hinan- 
den. Men  jeg  bemærkede  også,  at  når  jeg  begyndte  at 
tænke  på  ham,  så  blev  jeg  overvældet,  og  mit  hjerte  og 
sind  fyldtes  med  alle  de  gode  følelser,  jeg  ofte  nærede 
for  ham. 

Men  så,  for  et  eller  to  år  siden  -  næsten  30  år  efter 
Peters  død  -  drømte  jeg,  at  jeg  på  en  forretningsrejse 
kom  kørende  i  min  bil  på  en  motorvej,  som  løb  langs 
havet.  Jeg  tror  det  var  et  sted  i  det  nordlige  Califor- 
nien. 

I  drømmen  beundrede  jeg  den  smukke  kystlinie, 
mens  jeg  lyttede  til  bilradioen. 

Pludselig  så  jeg  i  min  drøm  Peter  komme  hen  imod 
mig  på  den  anden  side  af  vejen.  Han  var  fuldvoksen, 


men  jeg  kendte  ham  med  det  samme. 

Jeg  standsede  omgående  bilen.  Jeg  steg  ud  og  løb 
hen  imod  ham.  Vi  slog  armene  om  hinanden  og  danse- 
de rundt  som  et  par  små  glade  drenge.  Der  stod  vi  så  - 
arm  i  arm,  ansigt  til  ansigt  med  det  store  hav  som  et 
bagtæppe,  mens  vi  talte  ivrigt  sammen  i  et  helt  kvarter. 

Ikke  et  ord  om  død  eller  „det  er  dejligt  at  se  dig  efter 
alle  disse  år,"  intet  som  helst  af  den  slags.  Men  til  sidst 
sagde  Peter  til  mig:  „Nå,  men  jeg  kommer  til  at  gå." 

Jeg  var  ikke  i  tvivl  om  at  det  måtte  være  således,  så 
jeg  sagde  til  ham:  „Hvor  skal  du  hen?" 

„Jeg  skal  ordne  nogle  forretninger,"  sagde  han  gan- 
ske enkelt.  Jeg  vidste  at  jeg  ikke  skulle  spørge  om  mere. 
Han  var  ude  i  sin  Faders  ærinde.  Mit  hjerte  sagde  mig 
det.  Jeg  ved  at  det  også  gælder  Andrew. 

Jeg  husker  endnu  de  dejlige  følelser  jeg  havde  under 
denne  drøm,  hvor  jeg  så  Peter  igen,  omfavnede  ham 
og  talte  med  ham  efter  alle  de  år  der  er  gået,  siden 
hans  død.  Ånden  vidnede  for  mig,  at  Peter  og  jeg 
vil  mødes  igen  en  dag,  og  at  det  vil  blive  et  dejligt  og 
naturligt  møde,  således  som  det  var  det  i  den  skønne 
drøm  jeg  havde. 

Da  jeg  stod  på  talerstolen  ved  Andrews  begravelse, 
inspirerede  Ånden  mig  til  at  fortælle  Ryan,  at  døden 
ikke  er  enden  på  vor  forbindelse  med  hinanden,  og  at 
vores  kærlighed  og  venskab  vil  holde  ud  over  graven. 

Jeg  syntes,  at  Ryan  rettede  sig  lidt  i  sædet.  Hans  øjne 
blev  lidt  mere  tørre,  og  jeg  syntes  endda,  at  jeg  så  ham 
nikke,  som  om  han  var  enig  med  mig.  Jeg  syntes,  at  jeg 
med  mine  åndelige  øjne  kunne  se,  at  Ryan  blev  berørt 
af  Ånden. 

Det  er  aldrig  nemt  for  os  at  miste  en  ven,  der  dør. 
Men  den  forståelse  vi  får  igennem  evangeliet  kan  være 
os  til  stor  trøst.  Vi  ved,  at  livet  fortsætter  på  den  anden 
side  graven  og  at  de,  der  må  afsted,  har  et  vigtigt  styk- 
ke arbejde  at  udføre  der.  Tiden  vil  lette  smerten  og  sor- 
gen for  dem,  der  bliver  tilbage. 

Kære  unge  mennesker,  forbliv  trofaste.  Gør  det  rette 
og  bed  trofast  til  Gud.  I  vil  sejeres  ven  igen.  Det  sker 
før  end  I  ved  af  det.  Tabet  kan  være  tungt  at  bære, 
men  Gud  vil  trøstejer  og  til  sidst  vil  såret  læges.  En  dag 
i  nær  fremtid  vil  I  glæde  og  frydejer  over  de  minder  I 
fik  sammen,  når  I  tænker  på  alt  det  gode  I  gjorde  sam- 
men her  i  livet.  Dette  løfte  giver  frelsesplanen.  □ 

Herren  sagde  til  sine  apostle  i  Jerusalem:  „Gå  derfor 
hen  og  gør  alle  folkeslagene  til  mine  disciple,  idet  I 

døber  dem  i  Faderens  og  Sønnens  og  Helligåndens 

Herren-velsigner  os  altid. når 
vi  er  lydige.  Men  han  velsigner 
os  på  sin  egen  måde.  . : 


I  skal  være  min  vidner . . . 
ja,  indtil  jordens  ende 
(Apostlenes  Gerninger  1:8). 


'*-.  V, 


navn"  (Mattæus  28:19).  I  vore  dage  har  han  sagt:  „Gå 
ud  i  al  verden  og  forkynd  evangeliet  for  al  skabningen 
og  handl  efter  den  myndighed,  som  jeg  har  givet  jer, 
og  døb  i  Faderens,  Sønnens  og  Helligåndens  navn" 
(L&P  68:8).  Herren  har,  gennem  præsident  Spencer  W. 
Kimball  sagt,  at  enhver  ung  mand  bør  udføre  en  missi- 
on. Han  bør  være  bedre  forberedt  og  mere  værdig. 
Herren  har,  gennem  præsident  Ezra  Taft  Benson  sagt, 
at  vi  skal  forberede  os  bedre,  ved  at  læse  og  studere 
Mormons  Bog  hver  dag. 

En  ung  mand,  Sergio,  ønskede  at  komme  på  mission. 
Han  studerede  ved  et  universitet,  der  lå  ca.  300  km  fra 
hans  hjem.  Han  kom  regelmæssigt  hjem  og  talte  med 
sin  biskop  og  sin  stavspræsident.  Han  følte  sig  ikke 
værdig  til  at  tage  på  mission.  Han  sagde,  at  han  ikke 
havde  rene  tanker: 

Han  så  og  hørte  så  meget  på  universitetet,  som  gav 
ham  dårlige  tanker.  Sergio  blev  opfordret  til  at  læse 
Mormons  Bog  hver  morgen,  før  han  gik  på  universite- 
tet. Det  gjorde  han,  og  i  løbet  af  et  par  måneder  kunne 
han  styre  sine  tanker,  og  både  han  og  hans  ledere  syn- 
tes, at  han  godt  kunne  tage  på  mission.  Han  tog  afsted 
og  gjorde  det  godt. 

Jeres  kirkeledere  er  altid  parate  til  at  hjælpejer  i  jeres 
forberedelser,  og  det  samme  er  jeres  forældre.  Der  var 
en  ung  mand,  hvis  forældre  opfordrede  ham  til  om- 
hyggeligt at  udvælge  den  musik  han  lyttede  til.  Han  og 
hans  forældre  havde  hørt  en  tale  af  ældste  Boyd  K. 
Packer  om  at  vælge  god  musik.  Den  unge  mand  gik  ind 
på  sit  værelse  og  sorterede  sine  grammofonplader, 
derpå  tog  han  en  stor  bunke  af  dem,  slog  dem  i  stykker 
og  smed  dem  ud.  Efterlevelsen  af  lydighedsprincippet 
hjalp  denne  unge  mand  til  at  forberede  sig  på  at  udfø- 
re en  værdig  mission. 

Jesus  virkede  i  40  dage  efter  sin  opstandelse,  og  lige 
før  han  steg  op  til  Himlen,  sagde  han  til  sine  disciple: 
„I  skal  være  mine  vidner  både  i  Jerusalem  og  i  hele 
Judæa  og  Samaria,  ja,  indtil  jordens  ende"  (Ap.G.  1:8). 
I  dag  er  vi  hans  disciple,  vi  har  hans  præstedømme  og 
hans  vidnesbyrd.  Vi  skal  vidne  om  ham,  om  hans  op- 

standelse,  om  hans  kirke,  om  hans  profeter  og  apostle. 
Og  „Herrens  røst  lyder  til  alle  mennesker,  og  ingen  skal 
kunne  undfly.  Der  findes  intet  øje,  som  ikke  skal  se,  ej 
heller  øre,  som  ikke  skal  høre,  ej  heller  hjerte,  som  ikke 
skal  gennembores  .  .  .  Og  en  advarselsrøst  skal  gå  ud  til 
alle  mennesker  gennem  mine  disciples  mund,  som  jeg 
har  udvalgt  i  disse  sidste  dage"  (L&P  1:2,  4). 

Da  Jesus  havde  opholdt  sig  en  tid  i  Jerusalem,  viste 
han  sig  i  Amerika,  hvor  han  fortalte  folk,  hvorfor  han 
var  kommet  til  jorden.  „Jeg  kom  til  verden  for  at  gøre 
min  Faders  vilje"  (3  Nephi  27:13).  Han  viste  eksemplet. 
Vi  læser  i  Abraham  3:25:  „Og  vi  vil  prøve  dem  hermed 
for  at  se,  om  de  vil  gøre  alt,  hvad  Herren,  deres  Gud, 
vil  befale  dem."  Faderen  og  Sønnen  har  nu,  gennem 
deres  profeter,  bedt  jer  hver  især  om  at  forkynde  evan- 
geliet og  bære  vidnesbyrd  om  Jesus  Kristus  for  hele 
verden. 

Frelseren  har  vist  os  det  bedste  eksempel  på  lydig- 
hed, ved  at  kommer  her  til  jorden.  Han  belærte  nephi- 
terne:  „Min  Fader  sendte  mig,  for  at  jeg  kunne  blive 
løftet  op  på  korset .  .  .  at  jeg  da  kunne  drage  alle  men- 
nesker til  mig,  så  at  ligesom  jeg  har  været  opløftet  ved 
menneskene,  således  skulle  menneskene  opløftes  ved 
Faderen  til  at  stå  frem  for  mig  og  dømmes  efter  deres 
gerninger"  (3  Nephi  27: 1 4).  Vi  har  som  kirke  et  ansvar 
for  at  tale  til  verden,  som  Alma  den  yngre  sagde:  „Ja 
mænd  og  kvinder,  alle  slægter,  stammer,  tungemål  og 
folk  skal  fødes  påny"  (Mosiah  27:25).  De  er  nødt  til  at 
høre  evangeliet,  så  de  kan  efterleve  det,  for  „intet 
urent  kan  indkomme  i  hans  rige"  (3  Nephi  27:19). 
Derfor  er  vi  nødt  til  at  omvende  os,  tro  på  Herren  Jesus 
Kristus,  lade  os  døbe  og  tage  imod  Helligånden  og 
være  trofaste  til  enden. 

I  synes  måske  sommetider,  at  dette  værk  ikke  er 
noget  for  jer,  eller  at  I  ikke  kan  klare  det.  Tænk  på  den 
unge  Nephi  (se  I  Nephi  3:5-7).  Lad  være  med  at  mukke 
og  tro,  at  det  er  for  svært.  Herren  har  kaldet  jer  og  han 
vil  åbne  en  udvej.  Eller  tænk  på  Enok,  som,  da  Herren 
kaldte  ham,  svarede:  „Jeg  er  kun  en  dreng  og  alle  men- 
nesker hader  mig,  thi  jeg  er  langsom  til  at  tale  ...  Og 


Herren  sagde  til  Enok:  Gå  og  gør,  som  jeg  har  befalet 
dig"  (Moses  6:3 1-32). 

Carlos  Aguero  fra  Mendoza  i  Argentina  blev  kaldet 
til  en  mission  i  Paris.  Han  havde  kun  sjældent  været 
borte  fra  sin  by.  Han  kunne  ikke  tale  fransk.  Men  han 
mukkede  ikke.  Han  gjorde  som  Nephi  og  tog  afsted.  Da 
han  kom  til  Frankrig,  fandt  han  ud  af,  at  hans  missions- 
præsident  ikke  kunne  tale  spansk.  Der  var  faktisk  heller 
ingen  af  de  andre  missionærer  der  talte  spansk.  De 
kunne  kun  tale  engelsk  og  fransk.  Ældste  Aguero  kun- 
ne ikke  tale  engelsk.  Alle  zonekonferencerne  blev 
holdt  på  engelsk  og  instruktionerne  blev  givet  på  en- 
gelsk. Alt  andet  foregik  på  fransk.  Carlos  studerede, 
han  bad  og  han  græd.  Han  tryglede  Herren  om  hjælp 
fra  sin  missionspræsident  og  sine  missionærkammera- 
ter. Det  tog  måneder,  men  han  lærte  både  at  tale 
fransk  og  engelsk.  Han  udførte  en  værdig  mission.  Nu, 
hvor  han  bor  i  Mendoza  i  Argentina,  taler  han  ofte 
engelsk,  i  kirkens  tjeneste  og  i  sit  erhverv. 

Herren  velsigner  os  altid  når  vi  adlyder.  Men  han 
velsigner  os  på  sin  egen  måde.  Tænk  på  Josef  -  den 
unge  mand  der  blev  solgt  til  Ægypten.  Han  havde 
drømme  og  han  fortalte  sine  brødre  og  sine  forældre 
om  sine  drømme.  Hans  brødre  var  vrede  på  ham  på 
grund  af  hans  drømme.  Senere  solgte  de  ham  som  sla- 
ve til  nogle  omrejsende.  I  Ægypten  arbejdede  han  for 
Potifar.  Han  afviste  Potifars  hustrus  tilnærmelser,  blev 
uskyldigt  anklaget  og  kastet  i  fængsel  (se  1  Mosebog 
39).  Blev  han  velsignet?  Vi  b/iver  velsignet  af  Herren, 
når  vi  holder  hans  bud.  Josef  blev  den  næstøverste  ef- 
ter Farao,  og  han  reddede  sin  familie  fra  sultedøden  (se 
1  Mosebog  41-42).  Og  han  opnåede  fremfor  alt  evigt 
liv,  „den  største  af  alle  Guds  gaver"  (L&P  14:7). 

Vi  vil  også  blive  velsignet  med  evigt  liv,  dersom  vi 
holder  budene.  Og  vi  har  fået  befaling  om  at,  „gå  ud  i 
al  verden  og  forkynd(e)  evangeliet  for  al  skabningen, 
og  handl(e)  efter  den  myndighed,  som  jeg  har  givet  jer, 
og  døb(e)  i  Faderens,  Sønnens  og  Helligåndens  navn. 
Den,  som  tror  og  bliver  døbt,  skal  blive  frelst" 
(L&P  68:8-9).  □ 

EMBLEMET 


„Går  du  på  Brigham  Young  universitetet 
fordi  de  har  et  godt  golf  hold,  elier 
fordi  du  tror  på  de  lærdomme 
de  underviser  i?" 

Debbie  Bliss  Fordham 


Da  jeg  satte  mig  til  rette  i  flyvemaskinen,  lagde 
jeg  mærke  til,  at  den  unge  mand  ved  siden  af 
mig  havde  et  Brigham  Young  emblem  på  sin 
jakke.  Jeg  var  klar  over,  at  det  var  navnet  på  „en  af 
disse  religiøse  læreranstalter". 

Selv  om  jeg  havde  været  aktiv  i  forskellige  kirker  hele 
mit  liv,  så  var  det  først  for  nylig,  at  jeg  havde  haft  tid, 
eller  følte  trang  til  for  mig  selv  at  finde  ud  af,  hvorvidt 
Jesus  Kristus  virkelig  var  Guds  Søn  eller  blot  en  stor 
lærer,  hvis  levned  var  blevet  overdrevet  af  hans  til- 
hængere. I  min  søgen  var  jeg  begyndt  at  bede  oprigtigt 
og  at  læse  Bibelen  i  en  ærlig  hensigt.  Helligånden  hav- 
de påvirket  mit  hjerte  blot  et  par  måneder  før  og  vidnet 
for  mig,  at  Jesus  virkelig  var  Kristus. 

Jeg  var  imidlertid  blevet  lidt  skuffet  over  den  kirke 
jeg  kom  i.  En  præst  i  denne  kirke  sagde  engang  til  mig, 
at  det  i  virkeligheden  ikke  betød  særlig  meget  om  Kri- 
stus har  levet  eller  ej.  Det,  der  betød  noget,  var  hans 
eksempel,  og  at  vi  skal  lære  at  elske  hverandre.  Nu, 
hvor  jeg  vidste  at  Kristus  havde  levet  og  var  død  for 
mig,  forekom  præstens  tro  mig  hul,  ogjeg  søgte  måder 
hvorpå  jeg  kinne  lære  noget  mere  om  Kristus  og  hans 
vilje  med  mig. 

Min  sidemand  ogjeg  begyndte  at  tale  med  hinan- 
den, ogjeg  opdagede,  at  han  skulle  til  en  golfturnering 
for  amatører.  Vi  talte  om  golf  og  hans  ambitioner  om 
at  blive  professionel  golfspiller. 

Til  sidst  kunne  jeg  ikke  nære  mig  for  at  spørge  ham 
ud  om  hans  tro. 

„Går  du  på  Brigham  Young  universitetet,  fordi  de  har 
et  godt  golfhold,  eller  fordi  du  tror  på  de  lærdomme  de 
underviser  i?"  spurgte  jeg.  Han  smilede  og  sagde,  at  de 
virkelig  havde  et  godt  golfhold,  men  han  var  også  stolt 
af  at  være  mormon. 

„Sig  mig,"  spurgte  jeg,  „tror  mormonerne  på  Jesus 
Kristus?"  Han  forklarede  tålmodigt,  at  kirkens  rigtige 


navn  er  Jesu  Kristi  Kirke  af  Sidste  Dages  Hellige.  Han 
bar  også  sit  vidnesbyrd  for  mig  om  at  Herren  leder  sin 
kirke  gennem  en  nutidsprofet. 

Jeg  var  ivrig  efter  at  høre  noget  mere  og  stillede  en 
masse  spørgsmål.  Jeg  ville  gerne  vide  om  gennemsnits- 
mormonen  var  medlem,  fordi  det  var  en  familietraditi- 
on, eller  fordi  de  havde  et  sandt  vidnesbyrd  om  Kristus. 
Jeg  blev  hurtigt  klar  over,  at  denne  unge  mand  havde 
ransaget  sin  sjæl  og  selv  havde  et  vidnesbyrd  om  Jesus 
Kristus. 

Under  min  læsning  i  skrifterne  var  jeg  stødt  på  nogle 
begreber,  som  jeg  syntes  var  gået  tabt  -  i  det  mindste 
for  de  kirker,  jeg  var  kommet  i.  Jeg  besluttede  mig  til  at 
stille  den  unge  mand  på  prøve.  „Tror  I  på  Helligåndens 
gave  ved  håndspålæggelse?"  spurgte  jeg. 

Han  stirrede  mistroisk  på  mig.  „Hvor  i  al  verden  har 
du  hørt  om  det?"  spurgte  han 

„I  Bibelen,"  svarede  jeg. 

„Ja,  vi  tror  på  Helligåndens  gave,"  svarede  han.  Så 
forklarede  han  om  præstedømmets  gengivelse. 

Desværre  var  flyet  ved  at  lande,  ogjeg  havde  endnu 
hundredevis  af  spørgsmål. 

„Hvis  du  bryder  dig  om  det,"  sagde  han,  „så  vil  jeg 
med  glæde  bede  nogle  af  vores  missionærer  fra  kirken 
besøge  dig  og  fortælle  dig  noget  mere." 

Der  kom  naturligvis  nogle  dejlige  missionærer,  og 
det  varede  ikke  længe  før  jeg  var  døbt.  Nu  -  seks  år  ef- 
ter, er  jeg  så  taknemmelig  for  den  unge  mand  i  flyve- 
maskinen, med  emblemet  på  sin  jakke,  uden  det  ville 
jeg  ikke  have  hørt  om  Frelserens  sande  kirke.  □ 


Debbie  Bliss  Fordham  er  husmor,  bor  i  Florence  ward,  Florence 
stav  i  South  Carolina. 


f 


s 


/ 


m    \ 


t 


X.     i 


Ar 


